cyanic-selkie/wikianc huggingface dataset:
ഇന്ത്യൻ അഡ്‌മിനിസ്ട്രേറ്റീവ് സർവീസ്
അഴിമതി
2015-ൽ, അഴിമതി ആരോപിച്ച് നൂറ് ഐഎഎസ് ഉദ്യോഗസ്ഥർ സെൻട്രൽ ബ്യൂറോ ഓഫ് ഇൻവെസ്റ്റിഗേഷന്റെ പരിശോധനയ്ക്ക് വിധേയരായതായി ഇന്ത്യാ ഗവൺമെന്റ് റിപ്പോർട്ട് ചെയ്തു. 2017 ലെ സർക്കാർ രേഖകൾ കാണിക്കുന്നത്, 379 ഐഎഎസ് ഉദ്യോഗസ്ഥർ തങ്ങളുടെ സ്വത്തുക്കളുടെ (ഐപിആർ) വിശദാംശങ്ങൾ സമർപ്പിക്കുന്നതിൽ മനഃപൂർവം പരാജയപ്പെട്ടു. 2007 മുതൽ, അഴിമതി അല്ലെങ്കിൽ കള്ളപ്പണം വെളുപ്പിക്കൽ കേസുകളിൽ നിരവധി ചീഫ് സെക്രട്ടറിമാരും, ഒരു പ്രിൻസിപ്പൽ സെക്രട്ടറിയും അറസ്റ്റിലായിട്ടുണ്ട്. ഐഎഎസ് ഉദ്യോഗസ്ഥർ ആനുപാതികമല്ലാത്ത സ്വത്തും സമ്പത്തും 200 കോടി രൂപ (യുഎസ് ഡോളർ) മുതൽ 800 കോടി രൂപ (100 മില്യൺ യുഎസ് ഡോളർ) വരെ സമ്പാദിച്ചതായി കണ്ടെത്തി. അഴിമതിക്കാരായ ഐഎഎസ് ഉദ്യോഗസ്ഥരെ പ്രോസിക്യൂട്ട് ചെയ്യാൻ സർക്കാർ മാർഗം ഒരുക്കുമെന്ന് 2016ൽ റിപ്പോർട്ട് ചെയ്തിരുന്നു. ഐ‌എ‌എസ് ഉദ്യോഗസ്ഥർക്കെതിരെ ശിക്ഷാനടപടികൾ ആവശ്യപ്പെട്ട് സ്വകാര്യ പൗരന്മാരിൽ നിന്നുള്ള അഭ്യർത്ഥനകൾ സ്വീകരിക്കാൻ പേഴ്സണൽ, പബ്ലിക് ഗ്രീവൻസ് ആൻഡ് പെൻഷൻ മന്ത്രാലയം സമ്മതിച്ചു.
2017ൽ ഡൽഹിയിലെ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ പ്രത്യേക കോടതി കൽക്കരി വിതരണ കുംഭകോണത്തിൽ ഉൾപ്പെട്ട മുൻ കേന്ദ്ര കൽക്കരി സെക്രട്ടറിക്കും മറ്റ് രണ്ട് ഐഎഎസ് ഉദ്യോഗസ്ഥർക്കും രണ്ട് വർഷം തടവ് ശിക്ഷ വിധിച്ചിരുന്നു.
2017-ൽ പേഴ്‌സണൽ, പബ്ലിക് ഗ്രീവൻസ് ആൻഡ് പെൻഷൻ മന്ത്രാലയത്തിന്റെ ഭാഗമായ പേഴ്‌സണൽ ആന്റ് ട്രെയിനിംഗ് ഡിപ്പാർട്ട്‌മെന്റ് റിപ്പോർട്ട് ചെയ്തു, 2014 മുതൽ, പത്ത് ഐഎഎസ് ഉദ്യോഗസ്ഥർ രാജിവെച്ചതായി കണക്കാക്കപ്പെട്ടിരുന്നു, ഒരു ഐഎഎസ് ഉദ്യോഗസ്ഥൻ prematurely retired from service, അഞ്ച് പേരുടെ പെൻഷൻ വെട്ടിക്കുറച്ചു, എട്ട് ഐഎഎസ് ഓഫീസർമാരുടെ പ്രതിഫലം വെട്ടിക്കുറച്ചു. 36 ഐഎഎസ് ഉദ്യോഗസ്ഥർക്കെതിരെ അച്ചടക്ക നടപടികൾ പുരോഗമിക്കുകയാണെന്ന് 2018ൽ കേന്ദ്ര പേഴ്സണൽ, പബ്ലിക് ഗ്രീവൻസ് ആൻഡ് പെൻഷൻ സഹമന്ത്രി ജിതേന്ദ്ര സിംഗ് ലോക്സഭയെ അറിയിച്ചു.
2020-ൽ, അന്നത്തെ ജമ്മു കശ്മീർ സംസ്ഥാനത്ത് അനധികൃത ആയുധ ലൈസൻസ് വിതരണ അഴിമതിയുമായി ബന്ധപ്പെട്ട് രണ്ട് ജില്ലാ മജിസ്‌ട്രേറ്റുമാരെ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ അറസ്റ്റ് ചെയ്തു. 2020-21 വർഷങ്ങളിൽ ഐഎഎസ് ഉദ്യോഗസ്ഥർക്കെതിരെ 581 അഴിമതി ആരോപണങ്ങളാണ് രജിസ്റ്റർ ചെയ്തത്. കൂടാതെ, ഐഎഎസ് ഉദ്യോഗസ്ഥർക്കെതിരെ 2019-20- ൽ 753 പരാതികളും, 2018-19-ൽ 643 പരാതികളും ലഭിച്ചു.
സേവനം ഉപേക്ഷിക്കൽ
2015 ജൂണിൽ, പന്ത്രണ്ട് ഐഎഎസ് ഉദ്യോഗസ്ഥരെ കാണാതായെന്നും, അവർക്കനുവദിച്ച കേഡറിനായി യൂണിയനോ സംസ്ഥാന സർക്കാരിനോ റിപ്പോർട്ട് ചെയ്തിട്ടില്ലെന്നും ദി ടെലിഗ്രാഫ് റിപ്പോർട്ട് ചെയ്തു. മൈക്രോസോഫ്റ്റ് പോലുള്ള കമ്പനികളിൽ കൂടുതൽ ലാഭകരമായ വേതനത്തിന് വിദേശ രാജ്യങ്ങളിൽ ജോലി ചെയ്യുന്നവരാണെന്നാണ് കരുതുന്നത്. "ദീർഘകാലം സേവനത്തിൽ നിന്ന് വിട്ടുനിൽക്കുന്നത്" കാരണം പന്ത്രണ്ട് ഉദ്യോഗസ്ഥരിൽ മൂന്ന് പേരുടെ സേവനം അവസാനിപ്പിക്കാൻ സാധ്യതയുണ്ടെന്ന് ഏഷ്യൻ ഏജ് പിന്നീട് റിപ്പോർട്ട് ചെയ്തു.
അവലംബം
വർഗ്ഗം:അഖിലേന്ത്യാ സർവീസുകൾ
തിരുപ്പറങ്കുൻറം മുരുകൻ ക്ഷേത്രം
സുബ്രഹ്മണ്യസ്വാമിയുടെ ആറ് ദിവ്യക്ഷേത്രങ്ങളിൽ (ആറുപടൈവീടുകൾ) ഒന്നാണ് തിരുപ്പറങ്കുൻറം മുരുകൻ ക്ഷേത്രം (തമിഴ്: திருப்பரங்குன்றம்). തമിഴ്‍നാട്ടിലെ മധുരൈ ജില്ലയിൽ തിരുപ്പറങ്കുൻറത്താണ് ഈ ക്ഷേത്രം സ്ഥിതിചെയ്യുന്നത്. ക്ഷേത്ര ഐതിഹ്യപ്രകാരം സുബ്രഹ്മണ്യസ്വാമി ദേവയാനിയെ വിവാഹം കഴിച്ചത് ഇവിടെ വെച്ചാണ്. ക്ഷേത്രനഗരമായ മധുരൈയിൽ നിന്നും കേവലം 8 കിലോമീറ്റർ അകലെയാണ് ഈ ക്ഷേത്രം സ്ഥിതിചെയ്യുന്നത്.
വർഗ്ഗം:തമിഴ്‌നാട്ടിലെ ക്ഷേത്രങ്ങൾ വർഗ്ഗം:സുബ്രഹ്മണ്യ സ്വാമിക്ഷേത്രങ്ങൾ
ജേഡ് (രത്നം)
ആഭരണങ്ങളും അലങ്കാരങ്ങളും ശില്പങ്ങളും ഉണ്ടാക്കാൻ ഉപയോഗിക്കുന്ന ഒരു തരം രത്നക്കല്ലാണ് ജേഡ്, Jade. പച്ചയാണ് പ്രധാന നിറം. നെഫ്രൈറ്റ് (Nephrite), ജഡൈറ്റ് (Jadeite) എന്നീ രണ്ട് തരം ധാതു സംയുക്തങ്ങളിൽ നിന്നും ജേഡ് ലഭിയ്ക്കുന്നു. മികച്ച നിലവാരമുള്ള ലക്ഷണമൊത്ത ജേഡ് രത്നങ്ങൾക്ക് ഉയർന്ന നിലവാരമുള്ള വജ്രങ്ങളേക്കാൾ വിലക്കൂടുതലുണ്ട്.
ലഭ്യത
കാൽസ്യം, മഗ്നീഷ്യം എന്നിവയുടെ സിലിക്കേറ്റ് ആണ് നെഫ്രൈറ്റ്. സോഡിയം, അലുമിനിയം എന്നിവയുടെ സിലിക്കേറ്റ് ആണ് ജഡൈറ്റ്. ഈ രണ്ട് ധാതു സംയുക്തങ്ങളിൽനിന്നാണ് ജേഡ് രത്നങ്ങൾ ലഭ്യമാകുന്നത്. നവീനശിലായുഗത്തിൽ കോടാലി, ആയുധങ്ങൾ, ചുറ്റിക എന്നീ ഉപകരണങ്ങൾ നിർമ്മിക്കാൻ ഇത് ആദ്യം ഉപയോഗിച്ചിരുന്നതായി കണ്ടെത്തി. കറുത്തതും കൂടാതെ മനോഹരമായ തിളക്കമാർന്ന നിറങ്ങളുള്ളതിനാൽ ആഭരണങ്ങൾ മറ്റു അലങ്കാര വസ്തുക്കൾ എന്നിവയ്ക്ക് ഇവ അയ്യായിരം വർഷങ്ങൾക്കു മുൻപേ ഉപയോഗിച്ച് പോന്നു. മരതകം കഴിഞ്ഞാൽ പച്ച നിറമുള്ള മറ്റൊരു രത്നം എന്നാണ് സാധാരണ അറിയപ്പെടുന്നെങ്കിലും, പച്ച, വെള്ള, ലാവെൻഡർ, മഞ്ഞ, നീല, കറുപ്പ്, ചുവപ്പ്, ഓറഞ്ച്, ചാരനിറം എന്നിവ ഉൾപ്പെടുന്ന വൈവിധ്യമാർന്ന നിറങ്ങളിൽ ജേഡ് ലഭ്യമാണ്.
ചരിത്രം
തുടക്കത്തിൽ എല്ലാ ജേഡ് രത്നങളും ഒരേ ധാതുക്കളിൽ നിന്നാണ് നിർമ്മിച്ചതെന്ന് കരുതപ്പെട്ടിരുന്നു. എന്നിരുന്നാലും, 1863-ൽ ഫ്രഞ്ചുകാരനായ അലക്സിസ് ദാമൂർ "ജേഡ്" എന്നറിയപ്പെടുന്ന വസ്തുവിനെ രണ്ട് വ്യത്യസ്ത ധാതുക്കളായി തിരിക്കാമെന്ന് കണ്ടെത്തി. ജഡൈറ്റ്, നെഫ്രൈറ്റ് എന്നിവയാണ് അവ. ഈ രണ്ട് വസ്തുക്കളെയും വേർതിരിച്ചറിയാൻ ബുദ്ധിമുട്ടാണ്. "ജേഡ്" എന്ന പേര് ഇപ്പോഴും പല സമൂഹങ്ങളിലും വ്യവസായങ്ങളിലും അക്കാദമിക് വിഭാഗങ്ങളിലും വ്യാപകമായി ഉപയോഗിക്കപ്പെടുന്നു. വിലപിടിപ്പുള്ള രത്നവ്യാപാരത്തിൽ തിരിച്ചറിയുന്നതിനായി  "ജഡൈറ്റ്" അല്ലെങ്കിൽ "നെഫ്രൈറ്റ്" എന്ന പദങ്ങൾ ആണ് ഉപയോഗിക്കുന്നത്. 1863 ൽ ശാസ്ത്രജ്ഞർ ജഡൈറ്റിനെയും നെഫ്രൈറ്റിനെയും വേർതിരിക്കുന്നതിന് വളരെ മുമ്പുതന്നെ ചൈനീസ് കരകൗശല വിദഗ്ധർഇത് മനസ്സിലാക്കി.
കൂടുതൽ കഠിനവും സാന്ദ്രവുമായ, മിനുസപ്പെടുത്തുമ്പോൾ കൂടുതൽ തിളക്കം കിട്ടുകയും ചെയ്യുന്ന ജേഡ് ബർമയിൽ നിന്ന് (ഇപ്പോൾ മ്യാൻമർ യൂണിയൻ) കണ്ടെത്തി ഇത്തരം ജേഡ്കൾക്കാണ് ഇപ്പോൾ ലോക വിപണിയിൽ കൂടുതൽ പ്രിയം. ലോകത്തിലെ ഏറ്റവും വലിയ ജേഡ് നിർമ്മാതാക്കളിൽ ഒരാളാണ് മ്യാൻമർ. മ്യാൻമാറിലും അമേരിക്കയിലുമാണ് ജേഡ് നിക്ഷേപം ഏറ്റവും കൂടുതൽ കണ്ടെത്തിയിട്ടുള്ളത് വടക്കൻ മ്യാൻമറിലെ മണ്ടാലെയെന്ന നഗരമാണ്, ലോകത്തിലെ ഏറ്റവും വലിയ ജേഡ് മാർക്കറ്റ്‌. ലക്ഷക്കണക്കിന് വിലയേറിയ കല്ലുകളുടെ വിപണനമാണ് പ്രതിദിനം അവിടെ നടക്കുന്നത്. മായൻ ക്ലാസിക് കാലഘട്ടത്തിലെ കൈകൊണ്ട് നിർമ്മിച്ച ജേഡ് രത്നങ്ങൾകൊണ്ടുള്ള ആഭരണങ്ങളും അലങ്കാരവസ്തുക്കളും കണ്ടെത്തിയിട്ടുണ്ട്.
ചൈനീസ് ജേഡ്
ചൈന ജഡൈറ്റിന് പേരുകേട്ടതാണ്. ജഡൈറ്റിൽ നിന്നാണ് ഭൂരിഭാഗം ചൈനീസ് ജേഡുകളും ലഭ്യമാകുന്നത് ജേഡിൽ കൊത്തിയെടുത്ത ചൈനീസ് ഡ്രാഗണിന്റെ ചിത്രമാണ് പുരാവസ്തു രത്നശേഖരത്തിൽ ജേഡിന്റെ പ്രാധാന്യത്തെ ഓർമ്മപ്പെടുത്തുന്ന ആദ്യ രുപം. അർദ്ധസുതാര്യവും സമൃദ്ധവും ആകർഷകവുമായ പച്ച നിറമുള്ള ജഡൈറ്റ് ചൈനക്കാർ കണ്ടെത്തുകയും  ഈ മനോഹരമായ രത്നത്തിന് ഇംപീരിയൽ ജേഡ് എന്ന പേര് നൽകുകയും ചെയ്തു. അത് ഉയർന്ന നിലവാരമുള്ള കല്ലായി കണക്കാക്കപ്പെടുന്നു. അക്കാലത്ത് ചൈനയിൽ ഇംപീരിയൽ ജേഡിന്റെ ഉടമസ്ഥാവകാശം ചക്രവർത്തിക്ക് മാത്രമായിരുന്നു.
ജേഡ് ഇന്ത്യയിൽ
രണ്ട് ധാതുക്കളും ലഭ്യമാണെങ്കിലും ഇന്ത്യ നെഫ്രൈറ്റിന് പേരുകേട്ടതാണ്. ഇന്ത്യയിൽ ജെഡിന്റെ ചരിത്രം ഹാരപ്പൻ കാലം മുതൽ കണ്ടെത്തിയിട്ടുണ്ട്. ജേഡിൽ കൊത്തിയെടുത്ത നിരവധി രൂപങ്ങൾ ഹാരപ്പൻ സൈറ്റുകളിൽ നിന്ന് കണ്ടെത്തിയിട്ടുണ്ട്. മുഗൾ രാജാക്കന്മാർ ജേഡിന്റെ കടുത്ത ആരാധകരായിരുന്നു. പാത്രങ്ങളും ആഭരണങ്ങളും യുദ്ധസാമഗ്രികളും അലങ്കാര വസ്തുക്കളും മുഗളന്മാരുടെ ശേഖരത്തിൽ കണ്ടെത്തിയിട്ടുണ്ട്.
അവലംബം
വർഗ്ഗം:രത്നങ്ങൾ
കുപ്രിയാനോഫ്, അലാസ്ക
കുപ്രിയാനോഫ് അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ കുപ്രിയാനോഫ് ദ്വീപിന്റെ കിഴക്കൻ തീരത്ത് പീറ്റേഴ്സ്ബർഗ്ഗ് ബറോയിൽ ഉൾപ്പെട്ട ഒരു ചെറു പട്ടണമാണ്. രണ്ടായിരാമാണ്ടിലെ ജനസംഖ്യ വെറും 23 മാത്രമായിരുന്ന ഇവിടുത്തെ ജനസംഖ്യ 2010 ലെ സെൻസസ് പ്രകാരം 27 ആയി മാറിയിരുന്നു. മുമ്പ് 2000 ലെ കണക്കനുസരിച്ച് സംസ്ഥാനത്തെ ഏറ്റവും ചെറിയ സംയോജിത നഗരമായിരുന്ന ഇത്, എന്നാൽ 2010 ലെ കണക്കുകൾപ്രകാരം12 നിവാസികൾ മാത്രമുള്ളതും ബെറ്റിൽസിനു ശേഷം അലാസ്ക സംസ്ഥാനത്തെ രണ്ടാമത്തെ ഏറ്റവും ചെറിയ നഗരമാണ്.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് പ്രകാരം പട്ടണത്തിന്റെ മൊത്തം വ്യാസം 6.1 ചുതുരശ്ര മൈലാണ് (16 ചതുരശ്ര കിലോമീറ്റർ), അതിൽ 4.0 ചതുരശ്ര മൈൽ (10 ചതുരശ്ര കിലോമീറ്റർ) കരഭാഗവും ബാക്കി 2.1 ചതുരശ്ര മൈൽ (5.4 ചതുരശ്ര കിലോമീറ്റർ) ഭാഗം വെള്ളവുമാണ്.
അവലംബം
വർഗ്ഗം:അലാസ്കയിലെ പട്ടണങ്ങൾ
പ്ലാസ്റ്റിക് ബാങ്ക് നോട്ടുകൾ
പ്ലാസിറ്റിക് ബാങ്ക് നോട്ട്, പോളിമർ കറൻസി (polymer currency, plastic bank note )എന്നും അറിയപ്പെടുന്നു. കടലാസ്സിനു പകരം പോളിമറുകൾ, വിശിഷ്യ biaxially oriented polypropylene ഉപയോഗിച്ച് നിർമ്മിച്ചിരിക്കുന്ന കറൻസികളാണ് പ്ലാസിക് നോട്ടുകൾ.പരമ്പരാഗത കടലാസ്സുകളിൽ സാധ്യമാകാത്ത അനവധി സുരക്ഷാ ക്രമീകരണങ്ങൾ അടങ്ങിയിരിക്കുന്നതും ധാരാളം കാലം ഈട് നിൽക്കുന്നതുമാണ് പോളിമർ കറൻസികൾ. മെറ്റാമെറിക് ഇങ്ക് (metameric inks) എന്ന മഷി സംവിധാനമാണ് സുരക്ഷ നൽകുന്നത്. ധാരാളം കാലം ഈട് നിൽക്കുന്നതിനാൽ പാരിസ്ഥിതിക അഘാതവും, ഉല്പാദന/വിതരണ ചെലവും ഗണ്യമായി കുറയുന്നു എന്നതും പോളിമർ കർൻസിയുടെ ശ്രേഷ്ഠതയാണ്.
ഉപയോഗം
ആസ്ട്രേലിയ ആണ് ആദ്യമായി പോളിമർ കറൻസി പരീക്ഷിച്ച രാജ്യം. 1988ൽ രാജ്യത്തിന്റെ ഇരുനൂറാം വാർഷിക ആഘോഷ വേളയിലാണ് ലോകത്തിൽ ആദ്യമായി ഒരു പ്ലാസിറ്റിക് ബാങ്ക് നോട്ട് ഇറങ്ങുന്നത്. 1996ൽ ആസ്ട്രേലിയ പൂർണ്ണമായും പോളിമറിലേക്ക് മാറി.
പോളിമർ കറൻസി നിലവിലുള്ള മറ്റ് രാജ്യങ്ങൾ
വർഗ്ഗം:നാണയങ്ങൾ വർഗ്ഗം:പ്ലാസ്റ്റിക്കുകൾ
മൈക്രോസ്റ്റേഷൻ
ദ്വിമാന, ത്രിമാന രൂപകൽപ്പനയ്ക്കും ഡ്രാഫ്റ്റിംഗിനുമുള്ള ഒരു CAD സോഫ്റ്റ്‌വെയറാണ് മൈക്രോസ്റ്റേഷൻ, ബെന്റ്ലി സിസ്റ്റംസ് വികസിപ്പിച്ചെടുത്ത മൈക്രോസ്റ്റേഷൻ, നിർമ്മാണമേഖലയിലും, ഡിസൈൻ, എഞ്ചിനീയറിംഗ് വ്യവസായങ്ങളിലും ഉപയോഗിക്കപ്പെടുന്നു.
ദ്വിമാന, ത്രിമാനതലങ്ങളിലുള്ള രൂപരേഖകൾ നിർമ്മിക്കാനും ആവിഷ്കരിക്കാനും മൈക്രോസ്റ്റേഷൻ വഴി സാധിക്കുന്നതോടൊപ്പം, ബിൽഡിംഗ് ഇൻഫർമേഷൻ മോഡലിംഗുമായി പൊരുത്തപ്പെടുന്നതുമാണ് ഇതിന്റെ ഘടന. മൈക്രോസ്റ്റേഷൻ കണക്റ്റ് ആണ് നിലവിലുള്ള പതിപ്പ്.
1980-കളിലാണ് മൈക്രോസ്റ്റേഷൻ വികസിപ്പിക്കപ്പെട്ടത്. ഡിസൈൻ എന്നതിന്റെ ചുരുക്കമായി ഡിജിഎൻ(.DGN) എന്ന ഫയൽ ടൈപ്പ് മൈക്രോസ്റ്റേഷനിൽ ഉപയോഗിക്കപ്പെടുന്നു.
ബാഹ്യ ലിങ്കുകൾ
വർഗ്ഗം:സോഫ്റ്റ്‌വെയർ
ബാസ്റ്റൈൽ കോട്ടയുടെ ആക്രമണം
1789 ജൂലൈ 14 ഉച്ചതിരിഞ്ഞ് ഫ്രാൻസിൽ പാരീസിലെ ബാസ്റ്റൈൽ ജയിലിൽ സംഭവിച്ച ഒരു ആക്രമണം ആണ് ബാസ്റ്റൈൽ കോട്ടയുടെ ആക്രമണം. മധ്യകാല ആയുധശാല, കോട്ട, രാഷ്ട്രീയ ജയിൽ എന്നിവയായ ബാസ്റ്റില്ലെ പാരീസിന്റെ മധ്യഭാഗത്തുള്ള രാജകീയ അധികാരത്തെ പ്രതിനിധീകരിച്ചിരുന്നു. 1382-ൽ നിർമിച്ച ഈ കോട്ട പതിനേഴാം നൂറ്റാണ്ടു മുതലാണ് ജയിലായി ഉപയോഗിച്ചു തുടങ്ങിയത്. ജൂലൈ 14, 1789-ൽ ആക്രമിക്കപ്പെടുമ്പോൾ അവിടെ തടവുകാരായി ഏഴു പേരേ ഉണ്ടായിരുന്നുള്ളൂവെങ്കിലും രാജവാഴ്ച അധികാര ദുർവിനിയോഗത്തിന്റെ പ്രതീകമായി വിപ്ലവകാരികൾ അതിനെ കണ്ടു. ഫ്രഞ്ച് വിപ്ലവത്തിന്റെ ഫ്ലാഷ് പോയിന്റായിരുന്നു ഇത്.
ആക്രമണത്തിൻ്റെ തുടക്കം
ബാസ്റ്റൈൽ ജയിൽ ആദ്യ കാലത്ത് ഒരു കോട്ടയായിരുന്നു. 1382-ൽ നിർമിച്ച ഈ കോട്ട പതിനേഴാം നൂറ്റാണ്ടു മുതലാണ് ജയിലായി ഉപയോഗിച്ചു തുടങ്ങിയത്. ജൂലൈ 14, 1789-ൽ ആക്രമിക്കപ്പെടുമ്പോൾ അവിടെ തടവുകാരായി ഏഴു പേരേ ഉണ്ടായിരുന്നുള്ളൂ. 1789 ജൂലൈ 14 ന് രാവിലെ പാരീസ് നഗരം ഒരു ഭീകരാവസ്ഥയിലായിരുന്നു. നഗരത്തിലേയ്ക് പോകാൻ രാജാവ് സൈന്യത്തോട് കൽപ്പിച്ചിരുന്നു. കിംവദന്തികൾ പൗരന്മാർക്ക് നേരെ വെടിയുതിർക്കാൻ അദ്ദേഹം ഉടൻ തന്നെ സൈന്യത്തോട് ആവശ്യപ്പെടുമെന്ന് പ്രചരിപ്പിച്ചു. 7,000 ത്തോളം പുരുഷന്മാരും സ്ത്രീകളും ടൗൺ‌ഹാളിന് മുന്നിൽ തടിച്ചുകൂടി. അവർ ഒരു പീപ്പിൾസ് മിലിഷ്യ രൂപീകരിക്കാൻ തീരുമാനിച്ചു. അവർ പലതും തകർത്തു. ആയുധങ്ങൾ തേടി സർക്കാർ കെട്ടിടങ്ങളിൽ തിരച്ചിൽ നടത്തി. ഒടുവിൽ നൂറുകണക്കിന് ആളുകളുടെ ഒരു സംഘം കിഴക്കോട്ട് നടന്നു. കോട്ട-ജയിലായ ബാസ്റ്റൈൽ അവർ ആക്രമിച്ചു. പൂഴ്ത്തിവെച്ച വെടിമരുന്ന് കണ്ടെത്താമെന്ന് പ്രതീക്ഷിച്ചു. തുടർന്ന് നടന്ന സായുധ പോരാട്ടത്തിൽ, ബാസ്റ്റൈലിലെ കമാൻഡർ കൊല്ലപ്പെടുകയും തടവുകാരെ വിട്ടയക്കുകയും ചെയ്തു. അതിൽ ഏഴുപേർ മാത്രമേ ഉണ്ടായിരുന്നുള്ളൂ. എന്നിട്ടും ബാസ്റ്റൈലിനെ എല്ലാവരും വെറുത്തു. കാരണം അത് രാജാവിന്റെ സ്വേച്ഛാധിപത്യശക്തിയായി നിലകൊള്ളുകയായിരുന്നു. കോട്ട പൊളിച്ചുമാറ്റി അതിന്റെ ശിലാഫലകങ്ങൾ എല്ലാവർക്കും മാർക്കറ്റുകളിൽ വിറ്റു. ജയിലിന്റെ നാശത്തിന്റെ സ്മരണാർഥമായി അവർ അത് സൂക്ഷിച്ചു. 1789 ജൂലൈ 14. ഫ്രാൻസിലെ കുപ്രസിദ്ധമായ ബാസ്റ്റൈൽ ജയിൽ. കാവൽഭടന്മാർ ഭക്ഷണത്തിനു ശേഷം അവരവരുടെ സ്ഥാനങ്ങളിൽ നിലയുറപ്പിച്ചു. കാവൽജോലിയുടെ മടുപ്പൊഴിവാക്കാൻ ഭടന്മാരിൽ ചിലർ നേരമ്പോക്കുകൾ പറഞ്ഞു കൊണ്ടിരുന്നു. അപ്പോഴാണ് ജയിലിന്റെ തെക്കുഭാഗത്ത് റോന്തു ചുറ്റിക്കൊണ്ടിരുന്ന ഒരു ഭടൻ അത് ശ്രദ്ധിച്ചത് ; ഒരു ഇരമ്പൽ ശബ്ദം. വലിയൊരു തേനീച്ചക്കൂട്ടത്തിന്റെ ആരവം പോലെ. അയാൾ ചെവി കൂർപ്പിച്ചു. ശബ്ദം അടുത്തടുത്തു വരുന്നു. പക്ഷേ, ഒന്നും കാണാനില്ല. ഭടൻ സൂക്ഷിച്ചു നോക്കി. അതാ ദൂരെ പൊടിപടലം ഉയർന്നുപൊങ്ങുന്നു. അൽപം കഴിഞ്ഞ് കാഴ്ച കൂടുതൽ വ്യക്തമായി ; ഒരു വലിയ ജനക്കൂട്ടം ! ആയുധങ്ങളും മൺവെട്ടികളും ഇരുമ്പു ദണ്ഡുകളും പിടിച്ച് ആർത്തട്ടഹസിച്ചു കൊണ്ട് അവർ കുന്നിൻ ചരിവിലൂടെ ജയിൽ ലക്ഷ്യമാക്കി പാഞ്ഞു വരികയാണ്. ഭടൻ ഓടിച്ചെന്ന് ജയിൽകമാൻഡറെ വിവരമറിയിച്ചു. ജയിലിന്റെ നിരീക്ഷണഗോപുരത്തിൽ കയറി നിന്ന് നോക്കിയ കമാൻഡർ ഞെട്ടിപ്പോയി. അത്ര വലിയ ജനക്കൂട്ടമായിരന്നു അത്. ജയിലിൽ ഭടന്മാരുടെ എണ്ണം വളരെ കുറവായിരുന്നു. എങ്കിലും കമാൻഡർ പൊരുതാൻ തന്നെ ഉറച്ചു. 'സർവ്വശക്തിയുമെടുത്ത് പോരാടുക; മരണമെങ്കിൽ മരണം.' അയാൾ ഭടന്മാരോട് ആജ്ഞാപിച്ചു. അപ്പോഴേക്കും ജനക്കൂട്ടം ജയിൽ കവാടത്തിലെത്തിച്ചേർന്നിരുന്നു. നിമിഷനേരം കൊണ്ട് കവാടം തകർത്ത് അവർ ജയിലിനുള്ളിലേക്ക് ഇരച്ചു കയറി. ജയിൽ കമാൻഡറുടെ നേതൃത്വത്തിൽ ഭടന്മാർ ധീരമായി പൊരുതി. പക്ഷേ, അവർക്കു പിടിച്ചു നിൽക്കാനായില്ല. ജനങ്ങൾ ഭടന്മാരെയെല്ലാം കൊലപ്പെടുത്തി. ഇരുമ്പഴികൾ തകർത്ത് തടവുകാരെ മോചിപ്പിച്ചു. ജയിലിൽ സൂക്ഷിച്ചിരുന്ന ആയുധങ്ങൾ മുഴുവൻ ജനക്കൂട്ടം കൈക്കലാക്കി, ഇതിനിടയിൽ ജയിലും ആക്രമണകാരികൾ നിലംപരിശാ ക്കിയിരുന്നു. വിജയാഹ്ലാദം മുഴക്കിയ ജനക്കൂട്ടം പാരീസഗരത്തിലേക്ക് മാർച്ചു ചെയ്തു. കോട്ടയുടെ പൊളിഞ്ഞ ശിലാഫലകങ്ങൾ എല്ലാ ജനങ്ങൾക്കുമായി ചന്തകളിൽ വിറ്റു. ആക്രമണത്തിൻ്റെ സ്മരണാർഥമായി അവർ അത് സൂക്ഷിച്ചു. ബാസ്റ്റൈലിൽ നടന്നത് വെറുമൊരു അക്രമസംഭവം മാത്രമായിരുന്നില്ല. ലോകചരിത്രത്തെ തന്നെ മാറ്റിമറിച്ച ഫ്രഞ്ചുവിപ്ലവത്തിന്റെ തുടക്കമായിരുന്നു ; ഫ്രഞ്ചുവിപ്ലവകാരികൾ ആയുധമെടുത്ത് പോരാടിയ ആദ്യസംഭവം. വളരെക്കാലം അനീതിയും അസമത്വവും അനുഭവിച്ച ഒരു ജനവിഭാഗത്തിന്റെ പ്രതികരണമാണ് ബാസ്റ്റൈൽ ജയിലിന്റെ ആക്രമണത്തിനും ഫ്രഞ്ചുവിപ്ലവത്തിനും വഴിതെളിയിച്ചത്.
പുറത്തേക്കുള്ള കണ്ണികൾ
വർഗ്ഗം:ഫ്രഞ്ച് വിപ്ലവം
ഫാമിലി പ്ലാനിംഗ് അസോസിയേഷൻ ഓഫ് ഇന്ത്യ
ഫാമിലി പ്ലാനിംഗ് അസോസിയേഷൻ ഓഫ് ഇന്ത്യ ( FPA ഇന്ത്യ ) ഇന്ത്യയിൽ രജിസ്റ്റർ ചെയ്തിട്ടുള്ള ഒരു ധർമ്മസ്ഥാപനം ആണ്. ഇംഗ്ലിഷ്:Family Planning Association of India 1949-ൽ രാമ റാവുവും ബൊമൻജി വാഡിയയും ചേർന്ന് സ്ഥാപിച്ച ഈ സംഘടനയ്ക്ക് രാജ്യത്തുടനീളം 40 പ്രാദേശിക ശാഖകളുണ്ട്, അത് ലൈംഗിക ആരോഗ്യവും കുടുംബാസൂത്രണവും പ്രോത്സാഹിപ്പിക്കുന്നു. ഇന്റർനാഷണൽ പ്ലാൻഡ് പാരന്റ്ഹുഡ് ഫെഡറേഷന്റെ ദേശീയ അഫിലിയേറ്റ് ആണ് ഇത്. മറ്റ് പ്രശ്‌നങ്ങൾക്കൊപ്പം, സംഘടന പ്രത്യുൽപാദന തിരഞ്ഞെടുപ്പുകൾ, നിയമപരവും സുരക്ഷിതവുമായ ഗർഭച്ഛിദ്രം, ലൈംഗികമായി പകരുന്ന രോഗങ്ങളെക്കുറിച്ചുള്ള വിദ്യാഭ്യാസം, ലൈംഗികവും പ്രത്യുൽപാദന ആരോഗ്യവും എന്നിവ പ്രോത്സാഹിപ്പിക്കുന്നു. FPA ഇന്ത്യയ്ക്ക് കീഴിൽ 39 സ്ഥിരം ക്ലിനിക്കുകൾ ഉണ്ട്. രത്‌നമാല എം ദേശായിയാണ് ഇപ്പോഴത്തെ ദേശീയ അധ്യക്ഷൻ. ഇന്ത്യയിലെ 18 സംസ്ഥാനങ്ങളിൽ ലൈംഗിക, പ്രത്യുൽപ്പാദന ആരോഗ്യം കേന്ദ്രീകരിച്ച് അവശ്യ ആരോഗ്യ സേവനങ്ങൾ നൽകുന്ന ഒരു സാമൂഹിക ആഘാത സംഘടനയാണ് FPA ഇന്ത്യ.
റഫറൻസുകൾ
ലഘുചിത്രം|ഫാമിലി പ്ലാനിംഗ് അസോസിയേഷൻ ഓഫ് ഇന്ത്യ അതിന്റെ 50-ാം വാർഷികം 1999-ൽ സ്റ്റാമ്പ് ചെയ്തു Third_International_Conference_FPA_India.jpg, 1952, ഫാമിലി പ്ലാനിംഗ് അസോസിയേഷൻ ഇന്ത്യ
അവബായ് വാഡിയ (വായന സന്ദേശം), സർവേപള്ളി രാധാകൃഷ്ണൻ, ധന്വന്തി രാമ റാവു, മാർഗരറ്റ് സാംഗർ]]
അനുശീലൻ സമിതി
ഇരുപതാം നൂറ്റാണ്ടിന്റെ ആദ്യമൂന്നുദശകങ്ങളിൽ ബംഗാളിലാകമാനം വേരുറപ്പിച്ച ഒരു വിപ്ലവപ്രസ്ഥാനമായിരുന്നു അനുശീലൻസമിതി.1902 ൽ പ്രമഥ് നാഥ് മിത്രയാണ് ഈ സംഘടനയ്ക്ക് രൂപം നൽകിയത്. അനുശീലൻസമിതിയെ ഭാരതത്തിലെ സംഘടിത സ്വഭാവമുള്ള ആദ്യകാല സമരപ്രസ്ഥാനങ്ങളിൽ ഒന്നായി കരുതപ്പെടുന്നുണ്ട്. കൊൽക്കത്തയും,ധാക്കയുമായിരുന്നു ഈ പ്രസ്ഥാനത്തിന്റെ പ്രധാന ശക്തികേന്ദ്രങ്ങൾ.ബ്രിട്ടീഷ് അധിനിവേശത്തിനെതിരേ സായുധസമരമാർഗ്ഗമാണ് ഈ സംഘടന അവലംബിച്ചിരുന്നത്. കൂടാതെ അംഗങ്ങളെ തിരഞ്ഞെടുത്ത് വിദേശത്ത് പരിശീലനത്തിനയയ്ക്കുകയും ചെയ്തിരുന്നു.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം
മാർവൽ കോമിക്സ്
അമേരിക്കയിലെ പ്രശസ്തമായ ഒരു കോമിക്സ് കഥാപുസ്തക പ്രസാധകരാണ് മാർവൽ കോമിക്സ്. 1939ൽ ആണ് പ്രസിദ്ധീകരണം ആരംഭിച്ചത്. സ്പൈഡർമാൻ, എക്സ്-മെൻ, ഹൾക്ക്, അയൺമാൻ, ക്യാപ്റ്റൻ അമേരിക്ക, അവെഞ്ചെഴ്സ് തുടങ്ങി പല പ്രസിദ്ധ കഥാപാത്രങ്ങളും മാർവൽ കോമിക്സിന്റെതാണ്. മാർവൽ കോമിക്സിന്റെ കഥാപാത്രങ്ങളെ ആസ്പദമാക്കി വന്ന സിനിമകളും വലിയ വിജയം നേടുകയുണ്ടായി.
അവലംബം
വർഗ്ഗം:അമേരിക്കൻ കോമിക്സ്‍ വർഗ്ഗം:ചിത്രകഥകൾ വർഗ്ഗം:മാർവൽ കോമിക്സ്
ഗഡ്ഡി ഗോത്രം
പ്രധാനമായും ഇന്ത്യൻ സംസ്ഥാനങ്ങളായ ഹിമാചൽ പ്രദേശ്, ജമ്മു കാശ്മീർ എന്നിവിടങ്ങളിൽ താമസിക്കുന്ന ഒരു അർദ്ധ-ഇന്തോ-ആര്യൻ വംശീയ-ഭാഷാപരമായ ഗോത്രമാണ് ഗഡ്ഡി. കണ്ണി=//upload.wikimedia.org/wikipedia/commons/thumb/5/5c/Gaddi_shepherds_having_a_good_time_%2816260304116%29.jpg/220px-Gaddi_shepherds_having_a_good_time_%2816260304116%29.jpg|ലഘുചിത്രം| ഗഡ്ഡി ഇടയന്മാരുടെ ഒരു സംഘം കണ്ണി=//upload.wikimedia.org/wikipedia/commons/thumb/b/b7/Gaddi_herd_of_sheep_and_goats_%2CBharmour.jpg/220px-Gaddi_herd_of_sheep_and_goats_%2CBharmour.jpg|ലഘുചിത്രം| ആടുകളുടെ കൂട്ടവുമായി ഗദ്ദി കൂട്ടം, ഭർമൂർ
അവലോകനം
ഗഡ്ഡി ഗോത്രത്തിന്റെ ഉത്ഭവം വ്യക്തമല്ല. സുരക്ഷയുടെ അഭാവം മൂലമോ വിദേശ ആക്രമണങ്ങൾ മൂലമോ തങ്ങളുടെ പൂർവ്വികർ സമതലങ്ങളിൽ നിന്ന് ഹിമാലയത്തിലേക്ക് പലായനം ചെയ്തതായി അവർ വിശ്വസിക്കുന്നു. അവയുടെ ഉത്ഭവം സംബന്ധിച്ച വസ്തുത സംസ്ഥാനത്തെ പ്രചാരത്തിലുള്ള മിത്തുകൾക്കുള്ളിലാണ്. ഗഡ്ഡികൾ ഈ മലയോര സംസ്ഥാനത്തിലേക്ക് കുടിയേറിയ സ്ഥലങ്ങളിൽ നിന്നുള്ള കാഴ്ചകൾക്ക് ഇവരുടെ വിശ്വാസങ്ങളുമായി ബന്ധപ്പെടുത്താൻ സാധിക്കുന്നില്ല. ഹിമാചൽ പ്രദേശിലെ മലയോര പ്രദേശങ്ങളുടെ പ്രാദേശിക പദമായ "ഗദേരൻ" എന്ന വാക്കിൽ നിന്നായിരിക്കാം ഗഡ്ഡി നാമകരണം ഉടലെടുത്തത് എന്ന് ചിലർ വിശ്വസിക്കുന്നു. ഹിമാചൽ പ്രദേശിലെ പട്ടികവർഗ്ഗ വിഭാഗമായ ഗദ്ദികൾ പ്രധാനമായും കേന്ദ്രീകരിച്ചിരിക്കുന്നത് ചമ്പ ജില്ലയിലെ ഭർമൗരിയിലാണ്, ഈ പ്രദേശം 'ഗദ്ദേരൻ' എന്ന് അറിയപ്പെടുന്നു, അതായത് 'ഗദ്ദികളുടെ വീട്'. ഭാർമോർ ഗദ്ദികളുടെ വാസസ്ഥലം എന്നും അറിയപ്പെടുന്നു. "ഗഡ്ഡി" എന്ന പദം ബ്രാഹ്മണർ, രജപുത്രർ, ഖത്രികൾ, കൃഷിയും ആട് മേയ്ക്കലും പ്രാഥമിക പരമ്പരാഗത തൊഴിലായ മറ്റ് ജാതികൾ എന്നിവരുമായി ചേർന്ന് ഒരു പ്രത്യേക വിഭാഗത്തിന്റെ ഒരു പ്രദേശിക ക്ലസ്റ്ററിനെ സൂചിപ്പിക്കുന്നു. ഇന്നത്തെ ഗദ്ദികൾ അധിവസിക്കുന്ന പ്രദേശത്തിനു പാണിനി അഷ്ടാധ്യായി യിൽ പരാമർശിച്ചിരിക്കുന്ന  "ഗബ്ദിക" (गब्दिक) എന്ന സംസ്‌കൃത പദത്തിൽ നിന്നാണ് 'ഗദ്ദി' എന്ന വാക്ക് ഉരുത്തിരിഞ്ഞത്. കൈലാസം ശിവന്റെ സിംഹാസനം (ഗഡി) പോലെയുള്ള ചില കാഴ്ചപ്പാടുകൾ ഈ ആളുകൾക്കിടയിൽ സാധാരണമാണ്. അതിനാൽ ബ്രഹ്മൂരിൽ അഭയം പ്രാപിച്ചവരും ഗദ്ദികൾ എന്നു അറിയപ്പെടുന്നു.
ഗദ്ദികൾ അർദ്ധ നാടോടികളും അർദ്ധ കർഷകരും അർദ്ധ ഇടയ ഗോത്രവുമാണ്. ഭാഷ, വസ്ത്രധാരണം, ഭക്ഷണം, വിവാഹം, പാട്ട്, ഭക്തിനിർഭരമായ ആഘോഷങ്ങൾ എന്നിവയിലൂടെ അവർ പ്രകടിപ്പിക്കുന്ന ഒരു നിർവചിക്കപ്പെട്ട സംസ്കാരമുണ്ട്. ഗദ്ദികൾക്ക് അവരുടെ സാമ്രാജ്യത്വ ചരിത്രം അവരുടെ പ്രാദേശിക സംസ്കാരത്തിൽ ആഴത്തിൽ വേരൂന്നിയതാണ്. അവരുടെ സാംസ്കാരിക പൈതൃകം സംരക്ഷിക്കുന്നതിനായി, അവർ അവരുടെ സംസ്കാരത്തിൽ അഭിമാനിക്കുകയും തലമുറകളിലേക്ക് സാംസ്കാരിക ഐക്യം നിലനിർത്തുകയും ചെയ്യുന്നു. ഗഡ്ഡി സമുദായത്തിന്റെ ഭാഷയാണ് ഗഡ്ഡി, സമുദായത്തിലെ പഴയ ആളുകൾ ഉപയോഗിക്കുന്ന ലിപിയാണ് തങ്ക്രി. മറ്റ് ആളുകൾ ഹിന്ദിയാണ് സംസാരിച്ചിരുന്നത്, അതേസമയം ദേവനാഗരി ഒരു ലിപിയായി ഗാഡി സമൂഹത്തിൽ പ്രചാരത്തിലുള്ള ജാതി വ്യവസ്ഥയായി ഉപയോഗിക്കുന്നു. ചിലർ ഗഡ്ഡി രജപുത്, ചിലർ ഗഡ്ഡി ബ്രാഹ്മണർ, അവരെ ഭട്ട് ബ്രാഹ്മണൻ എന്നും വിളിക്കുന്നു. എട്ടാം നൂറ്റാണ്ടിൽ അജയ് വർമ്മയുടെ ഭരണകാലത്താണ് അവർ ചമ്പയിലെത്തിയത്. അവർ ശിവന്റെ പിൻഗാമികളാണ്. കാർത്തികേയൻ (കെലാങ്), ഗുഗ്ഗ, അവ്താർ എന്നിവയിലും അവർ വിശ്വസിക്കുന്നു. രാത്രി മുഴുവൻ ഐഞ്ചെലിയ ജപിക്കുകയും ശിവന് ആടുകളെ അർപ്പിക്കുകയും രാത്രി മുഴുവൻ നൃത്തം ചെയ്യുകയും ചെയ്യുന്ന നൂല ഈ സമൂഹം ആഘോഷിക്കുന്നു. അവർ ലോകത്തിലെ സത്യസന്ധരായ സമൂഹങ്ങളിൽ ഒന്നാണ്, അതുകൊണ്ടാണ് ഹിമാചലിലെ കുറ്റകൃത്യങ്ങളുടെ നിരക്ക് മറ്റ് സംസ്ഥാനങ്ങളെ അപേക്ഷിച്ച് കുറവാണ്. 2011 ലെ സെൻസസ് അനുസരിച്ച്, ഗഡ്ഡി ജനസംഖ്യ ഹിമാചൽ പ്രദേശിൽ 178,130 ഉം ജമ്മു കശ്മീരിൽ 46,489 ഉം ആയിരുന്നു. ഹിമാചൽ പ്രദേശിലെ ഗദ്ദികൾക്ക് പ്രായപൂർത്തിയായ 1014-ഉം സാക്ഷരതാ നിരക്ക് 73.3-ഉം, ജമ്മു കാശ്മീരിലേത് 953-ഉം സാക്ഷരത 53.5 ഉം ആണ്. ഇന്ത്യയുടെ സംവരണ സമ്പ്രദായത്തിന് കീഴിലുള്ള രണ്ട് പ്രദേശങ്ങളിലും അവരെ ഒരു പട്ടികവർഗമായി തരംതിരിക്കുന്നു.
കലാജാഥ
വിവിധ കലാപരിപാടികൾ അവതരിപ്പിച്ചുകൊണ്ട് പര്യടനം നടത്തുന്ന ജാഥയാണ് കലാജാഥ. വിവിധ സംഘങ്ങൾ ആശയപ്രചരണത്തിനായി ഇതുപയോഗിയ്ക്കുന്നുണ്ട്. തെരുവു നാടകങ്ങൾ മിയ്ക്ക കലാജാഥകളിലും പ്രധാന ഇനമായിരിയ്ക്കും. കലാജാഥയുടെ പ്രാധാന്യം കേരളീയസമൂഹത്തിൽ പ്രചരിപ്പിയ്ക്കുന്നതിൽ കേരള ശാസ്ത്രസാഹിത്യ പരിഷത്ത് നല്ല പങ്കു വഹിച്ചു. കേരള ശാസ്ത്രസാഹിത്യ പരിഷത്താണു ഇന്നത്തെ രൂപത്തിലുള്ള കലാജാഥ എന്ന ആശയം വികസിപ്പിച്ചെടുത്തത്.ശാസ്ത്ര ബോധം പ്രചരിപ്പിക്കുക,അധ്വാനത്തിന്റെ മഹത്ത്വം വിളിച്ച് പറയുക,സാമൂഹ്യ അനീതികൾക്കെതിരെ സാധാരണക്കാരെ അണിനിരത്തുക തുടങ്ങിയ ഉദ്ദേശത്തോടെ ജനങ്ങളുമായി വേഗത്തിൽ സംവേദനം നടത്താനുതകുന്ന ഒരു പ്രത്യേക കലാരൂപമായി കലാജാഥയെ വികസിപ്പിച്ചു.കേരളത്തിലെ എല്ലാ ജില്ലകളിലൂടെയും പര്യടനം നടത്തുന്ന ഒരു ജാഥയായിരുന്നു ആദ്യകാലങ്ങളിൽ ഉണ്ടായിരുന്നത്.കേരള ശാസ്ത്രസാഹിത്യ പരിഷത്ത് പുറത്തിറക്കുന്ന പുസ്തകങ്ങൾ ഇത്തരം ജാഥകളോടനുബന്ധിച്ചാണു വിറ്റിരുന്നത്. കൊടക്കാട് ശ്രീധരൻ, കരിവെള്ളൂർ മുരളി,കെ.കെ.കൃഷ്ണകുമാർ തുടങ്ങിയവരായിരുന്നു ഇത്തരം ഒരു കലാരൂപം ആവിഷ്കരിച്ചു പ്രവർത്തിച്ചവരിൽ പ്രമുഖർ.സംഗീതശില്പങ്ങൾ,ചെറു നാടകങ്ങൽ എന്നിവ കോർത്തിണക്കി, ഗ്രാമകേന്ദ്രങ്ങൾ,വിദ്റ്യാലയങ്ങൾ എന്നിവിടങ്ങളിൽ പൊതുസ്ഥലത്ത് ആണു കലാജാഥകൾ അവതരിപ്പിച്ചിരുന്നത്.സ്ത്രീകളും പുരുഷന്മാരും അടങ്ങിയ കലാകാരന്മാർ എല്ലാവരും പ്രതിഫലമില്ലാതെയായിരുന്നു ഇവ അവതരിപ്പിച്ചിരുന്നത്.പ്രത്യേകതരം മുണ്ട് ആയിരുന്നു കലാകാരന്മാർ ധരിച്ചിരുന്നത്.ആശയങ്ങളെ ജനങ്ങൾക്ക് മനസ്സിലാകുന്ന തരത്തിൽ ലളിതമായി അവതരിപ്പിക്കുവാൻ കലാജാഥകൾക്ക് കഴിഞ്ഞിട്ടുണ്ട്. കേരളത്തിൽ നടന്ന സമ്പൂർണ്ണ സാക്ഷരതാ യഞ്ജത്തിന്റെ ആവശ്യകത ജനങ്ങളിലേക്കെത്തിച്ചതിൽ കലാജാഥകളുടെ പങ്ക് എടുത്തു പറയത്തക്കതാണു.തെരുവു നാടകങ്ങൾ,സംഗീത ശിൽപ്പങ്ങൾ,പാവനാടകങ്ങൾ,തുടങ്ങിയ പലതരം കലാരൂപങ്ങളുടെ ഉപയോഗം കലാജാഥകളിൽ പ്രയോഗിക്കാറുണ്ട്.പൂർണ്ണ രൂപത്തിലുള്ള ഒരു നാടകം കലാജാഥയായി അവതരിപ്പിച്ചത് 2009 ൽ ആയിരുന്നു.ബെർത്തോൾഡ് ബ്രഹ്ത്തിന്റെ ഗലീലിയോ നാടകം കേരളത്തിൽ 3 ജാഥകളായി നിരവധി സ്ഥലങ്ങളിൽ അവതരിപ്പിക്കപ്പെട്ടു.
വി. നാണമ്മാൾ
മുൻകാലജീവിതം
ഇന്ത്യയിലെ തമിഴ്‌നാട്ടിൽ കോയമ്പത്തൂരിലെ സമീൻ കലിയപുരത്ത് ഒരു കാർഷിക കുടുംബത്തിലാണ് നാണമ്മാൾ ജനിച്ചത്. സിദ്ധ പരിശീലകയായിരുന്ന ഭർത്താവ് കാർഷിക മേഖലയിലും കൃഷിയിലുമായിരുന്നു പ്രവർത്തിച്ചിരുന്നത്. വിവാഹശേഷം നെഗാമിലേക്കും പിന്നീട് കോയമ്പത്തൂരിലെ ഗണപതിയിലേക്കും മാറി താമസിച്ചു. എട്ടാമത്തെ വയസ്സിൽ, അവൾ പിതാവിൽ നിന്ന് യോഗ പഠിക്കുകയും 50 ലധികം ആസനങ്ങളുടെ അദ്ധ്യാപികയാകുകയും ചെയ്തു. കഴിഞ്ഞ അഞ്ച് പതിറ്റാണ്ടുകളായി നാണമ്മാൾ 10 ലക്ഷത്തിലധികം വിദ്യാർത്ഥികൾക്ക് പരിശീലനം നൽകുകയും അവർ സ്ഥാപിച്ച 'ഓസോൺ യോഗ സെന്ററിൽ' ദിവസവും 100 വിദ്യാർത്ഥികളെ പഠിപ്പിക്കുകയും ചെയ്യുന്നു. അവരുടെ കുടുംബത്തിലെ 36 അംഗങ്ങൾ ഉൾപ്പെടെ 600 ഓളം വിദ്യാർത്ഥികൾ ലോകമെമ്പാടും 'യോഗ പരിശീലകരായി പ്രവർത്തിക്കുന്നു.
യോഗ പരിശീലനം
8 വയസ്സുള്ളപ്പോൾ നാണമ്മാൾ യോഗ പരിശീലനം ആരംഭിച്ചു. ആയോധന കലാകാരനായിരുന്ന അച്ഛനിൽ നിന്ന് അവർ യോഗ പഠിച്ചു, നാണമ്മാളിന്റെ ഭർത്താവ് ഗ്രാമത്തിൽ സിദ്ധ പരിശീലകനായിരുന്നു. കൂടാതെ കാർഷിക മേഖലയിലുമായിരുന്നു പ്രവർത്തിച്ചിരുന്നത്. വിവാഹശേഷം പ്രകൃതിചികിത്സയോടുള്ള താൽപര്യം അവർ വളർത്തിയെടുത്തത് അങ്ങനെയാണ്. ജീവിതത്തിലെ ഒരു ഘട്ടത്തിലും അവർ യോഗ പരിശീലനം നിർത്തിയില്ല.
നാണമ്മാളിന്റെ അച്ഛനും മുത്തച്ഛനും 'രജിസ്റ്റർ ചെയ്ത ഇന്ത്യൻ മെഡിസിൻ പ്രാക്ടീഷണേഴ്സ് (RIMP) ആയിരുന്നു. യോഗ അവരുടെ കുടുംബ പാരമ്പര്യമായിരുന്നു. അവർ കുടുംബത്തിന് പുറത്തുള്ള ആരെയും യോഗ പഠിപ്പിക്കുന്നില്ല മറിച്ച് ഗ്രൂപ്പിനുള്ളിൽ തന്നെ തുടർന്നു. അക്കാലത്ത്, പ്രാഥമിക ബിസിനസ്സ് കേരളത്തിലെ കാർഷിക മേഖലയായിരുന്നു. അവരുടെ കുടുംബത്തിന്റെ ഉടമസ്ഥതയിൽ തേങ്ങ, കശുവണ്ടി തുടങ്ങിയ കൃഷിയിടങ്ങളും പരമ്പരാഗത സിദ്ധ മരുന്നുകളും ഉണ്ടായിരുന്നു.
യോഗ മറ്റ് ആളുകളെയും സഹായിക്കുമെന്ന് നാണമ്മാളിന് മനസ്സിലാക്കാൻ അമ്മായിയമ്മ ഉൾപ്പെട്ട ഒരു സംഭവമുണ്ടായിരുന്നു. അവളുടെ അമ്മായിയമ്മ കൃഷിസ്ഥലത്തുണ്ടായിരുന്നപ്പോൾ അവരുടെ കാലുകൾ നനഞ്ഞിരുന്നതിനാൽ സന്ധിവേദന വരികയും ഒരു ഡോക്ടറുടെ ചികിത്സ തേടുന്നതിനുപകരം, അവർക്ക് ചില യോഗ വിദ്യകൾ പഠിപ്പിക്കാമെന്ന് നാണമ്മാൾ വാഗ്ദാനം ചെയ്തു. അവർ യോഗ വിദ്യ പഠിപ്പിക്കുകയും അത് അവർക്ക് പ്രയോജനപ്പെടുകയും ചെയ്തു. ആ സംഭവത്തിനുശേഷം, അമ്മായിയമ്മ അവളുടെ ആദ്യത്തെ വിദ്യാർത്ഥിയായി. കാലക്രമേണ, നാണമ്മാൾ അവളുടെ അയൽക്കാരെയും മറ്റ് കുട്ടികളെയും പഠിപ്പിക്കാൻ തുടങ്ങി, 1970 കളോടെ, ഇനിയും കൂടുതൽ ആളുകൾക്ക് യോഗ പഠിപ്പിക്കാൻ അവർ തീരുമാനിച്ചിരുന്നു. അതിനാൽ, 'ഓസോൺ യോഗ സ്കൂൾ' സ്ഥാപിക്കപ്പെട്ടു. അതിനുശേഷം നാണമ്മാളും കുടുംബവും ഒരു ലക്ഷത്തിലധികം ആളുകൾക്ക് യോഗ പഠിപ്പിച്ചു.
അവാർഡുകളും ബഹുമതികളും
നാണമ്മാളിന് അവരുടെ നേട്ടത്തിന്, അവാർഡുകളും സമ്മാനപത്രങ്ങളും നൽകി:
നിലവിലെ പ്രവർത്തനം
കോയമ്പത്തൂരിലെ 20,000 ത്തിലധികം വിദ്യാർത്ഥികൾക്കും താൽപ്പര്യക്കാർക്കും യോഗ പഠിപ്പിച്ചുകൊണ്ട് ഗിന്നസ് ബുക്ക് ഓഫ് വേൾഡ് റെക്കോർഡിലേക്ക് കടക്കാൻ ശ്രമിക്കുന്നു. വിവാഹത്തിന് ശേഷം ആരോഗ്യവുമായി ബന്ധപ്പെട്ട നിരവധി പ്രശ്നങ്ങൾ പരിഹരിക്കുന്നതിന് വിവിധ വിദ്യാഭ്യാസ സ്ഥാപനങ്ങളിൽ പോയി യോഗ വിദ്യകളെക്കുറിച്ച് സ്ത്രീകളിൽ, പ്രധാനമായും പെൺകുട്ടികളിൽ അവബോധം സൃഷ്ടിക്കുക എന്നതാണ് നിലവിൽ അവരുടെ ലക്ഷ്യം. ഇന്ത്യൻ റിയാലിറ്റി ഷോയായ 'ഇന്ത്യ'സ് ഗോട്ട് ടാലന്റ് മത്സരാർത്ഥിയായി പങ്കെടുക്കാൻ ശ്രമിക്കുന്നുണ്ട്. .
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:നാരീശക്തി പുരസ്‌കാർ നേടിയവർ
അയ്യിപ്പിള്ള ആശാൻ അയ്യിനിപ്പിള്ള ആശാൻ സ്മാരകം
രാമകഥപ്പാട്ടിന്റെ കർത്താവായ അയ്യിപ്പിള്ള ആശാന്റെയും സഹോദരൻ അയ്യിനിപ്പിള്ള ആശാന്റെയും സ്മാരകമാണ് ഇത്. കോവളം കവികൾ എന്നു പ്രസിദ്ധരായിരുന്നു ഇവർ. തിരുവനന്തപുരം ജില്ലയുടെ തെക്കൻ മേഖലയായ നെയ്യാറ്റിൻകര താലൂക്കിലാണു ഈ സ്മാരകം. 1987 ൽ കേരള പുരാവസ്തു വകുപ്പ് ഇത് സംരക്ഷിത സ്മാരകങ്ങളുടെ പട്ടികയിൽപ്പെടുത്തി ‘കോവളം കവികൾ സ്മാരകം’ എന്നാക്കി. ലൈറ്റ് ഹൗസിനോടു ചേർന്നാണ് ആവാടു തുറ. ഭദ്രകാളിയുടെ തുറയെന്ന അർഥത്തിൽ ഔവാടുതുറയെന്നാണ് ഇത് അറിയപ്പെട്ടിരുന്നത്.
അവലംബം
വർഗ്ഗം:മലയാളകവികൾ വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ദ ലേഡി ഇൻ റെഡ് (ക്രിസ് ഡി ബർഗ് ഗാനം)
ഇതര പതിപ്പുകൾ
The comedy duo of Mitchell and Webb, are known for a parody song of "The Lady in Red" based around the game of snooker, known as "Table of Reds".
കൊല്ലം - ചെങ്കോട്ട തീവണ്ടിപ്പാത
{{Infobox rail line
കൊല്ലം പട്ടണത്തേയും തമിഴ്‌നാട്ടിലെ ചെങ്കോട്ടയേയും ബന്ധിപ്പിക്കുന്ന കൊല്ലം - ചെങ്കോട്ട റയിൽപാത, കേരളത്തിലെ ഏറ്റവും പഴക്കമുള്ള റയിൽ‌പാതകളിൽ ഒന്നാണ്. 92 കിലോമീറ്റർ നീളമുള്ള ഈ പാത കൊല്ലത്തെ വ്യാപാര വാണിജ്യബന്ധങ്ങളിൽ വളരെയധികം സ്വാധീനം ചെലുത്തുന്നുണ്ട്.
ചരിത്രം
1873ലാണ് മദ്രാസ് സർക്കാർ കൊല്ലത്തേയും ചെങ്കോട്ടയേയും ബന്ധിപ്പിച്ച് ഒരു മീറ്റർ ഗേജ് റയിൽ പാത കൊണ്ടുവരാൻ ആലോചിച്ചത്. പക്ഷേ, തിരുവനന്ദപുരത്തെ ഉദ്യോഗസ്ഥർ ഇതിനെ എതിർത്തു. അവർ തിരുവനന്തപുരം - തിരുനെൽ‌വേലി പാതയ്ക്ക് വേണ്ടിയാണ് വാദിച്ചത്. അന്നത്തെ പ്രധാന വ്യവസായ കേന്ദ്രവും തിരുവിതാകൂറിന്റെ മധ്യഭാഗവുമായ കൊല്ലത്തെക്കാൾ ഉചിതമായ മറ്റൊരു സ്ഥലം ഇല്ലെന്ന് സർക്കാർ നിശ്ചയിക്കുകയായിരുന്നു. മാത്രവുമല്ല ചെലവ് കുറച്ച് തെക്കൻ കേരളത്തിലേക്ക് ഒരു പാത നിർമ്മിക്കാം എന്ന മേന്മയും കൊല്ലത്തേക്കുള്ള വഴി തുറന്നു.
മൂലധനം
മദ്രാസ് സർക്കാർ അനുവദിച്ച 17 ലക്ഷം രൂപ, റയിൽ‌വേ അനുവദിച്ച 7 ലക്ഷം രൂപ, അന്നത്തെ തിരുവിതാംകൂർ ദിവാനായിരുന്ന രാമയ്യങ്കാർ അനുവദിച്ച 6 ലക്ഷം രൂപ എന്നിവയായിരുന്നു പാതയ്ക്കുള്ള മൂലധനം.
പ്രതിസന്ധികൾ
നിർമ്മാണം ആരംഭിച്ചത് മുതൽ വെല്ലുവിളികൾ കൊല്ലം - ചെങ്കോട്ട റയിൽപാതയ്ക്ക് ഒപ്പമുണ്ടായിരുന്നു. ഭൂപ്രകൃതിയിലുള്ള വൈരുദ്ധ്യങ്ങളാണ് ആദ്യം റയിൽ‌പാതാനിർമ്മാണത്തിന് മുൻപിൽ ഒരു കടമ്പയായി മാറിയത്. തീരപ്രദേശത്തു തുടങ്ങി ഇടനാടിലൂടെ മലനാടിലേക്ക് ഈ പാത നീളുന്നു. ആര്യങ്കാവ് ഭാഗത്തെ മലകൾക്കിടയിലൂടെ തുരങ്കങ്ങളും ഒട്ടേറെ പാലങ്ങളും നിർമ്മിക്കേണ്ടത് പാതാ നിർമ്മാണം ദീർഘിപ്പിച്ചു. ഇതിനിടയിൽ പാതാനിർമ്മാണത്തിലേർപ്പെട്ടിരുന്ന തൊഴിലാളികൾക്കിടയിൽ മലമ്പനിയും മറ്റ് മാരകരോഗങ്ങളും പടർന്ന് പിടിച്ചത് പദ്ധതി പൂർത്തീകരിക്കുന്നതിനായി 21 കൊല്ലം കാത്തിരിക്കേണ്ടി വന്നു.
ഉദ്ഘാടനം
1902ലാണ് കൊല്ലത്ത് നിന്ന് പരീക്ഷണാടിസ്ഥാനത്തിൽ ആദ്യത്തെ ചരക്ക് തീവണ്ടി ഓടിയത്. ഇതിനായി ചെലവായത് 12,65,637 രൂപയാണ്. ആദ്യത്തെ യാത്രാതീവണ്ടി 2 കൊല്ലത്തിന് ശേഷം 1904 ജൂൺ ഒന്നിന് ഓടി. 1904 നവംബർ 26ന് കൊല്ലം - ചെങ്കോട്ട റയിൽ‌പാത ഔദ്യോഗികമായി ഉദ്ഘാടനം ചെയ്തു. എന്നാൽ ശക്തമായ മഴയിൽ തുരങ്കങ്ങളുടെ ചുവരുകൾ തകർന്നതിനാൽ ഉദ്ഘാടനദിവസം തീവണ്ടി ഓടിയത് പുനലൂർ വരെ മാത്രമാണ്. കൊല്ലത്തെ സ്റ്റേഷൻ മാസ്റ്ററായിരുന്ന രാമയ്യയാണ് വണ്ടിയെ പതാക വീശി യാത്രയാക്കിയത്. തീവണ്ടി പുറപ്പെടുമ്പോൾ 21 ആചാരവെടികൾ മുഴങ്ങിയിരുന്നു. ആദ്യത്തെ ട്രയിനിന് 'ധൂമശകടാസുരൻ' എന്നാണ് തദ്ദേശവാസികൾ പേര്‌ നൽകിയത്.
തീവണ്ടിയുടെ ഭാഗങ്ങൾ തൂത്തുക്കുടിയിൽ നിന്ന് പത്തേമാരിയിൽ കൊച്ചുപിലാമൂട് തുറമുഖത്ത് എത്തിച്ച് അവിടെ നിന്നും കാളവണ്ടിയിലും മറ്റും കൊല്ലത്തെത്തിച്ച് കൂട്ടിയോജിപ്പിച്ചാണ് ട്രയിൻ ഓടിച്ചത്. തീവണ്ടി എന്നാൽ എന്തെന്ന് അന്ന് സാധാരണക്കാർക്ക് അറിയില്ലായിരുന്നു. ആദ്യവണ്ടിയുടെ ചൂളം വിളികേട്ട് പലയിടത്തും നാട്ടുകാർ ഭയന്ന് ഓടിയിരുന്നു. 1918ൽ കൊല്ലത്ത് നിന്നും ചാക്കയിലേക്ക് തീവണ്ടി സേവനം ആരംഭിച്ചു. പിന്നീട് ഇത് തിരുവനന്തപുരത്തേക്ക് നീട്ടി.
പ്രത്യേകതകൾ
thumb|right|225px|കൊല്ലം - ചെങ്കോട്ട തീവണ്ടിപ്പാത, പതിമൂന്ന് കണ്ണറപ്പാലത്തിനു സമീപം കൊല്ലം പട്ടണത്തിൽ നിന്നും മലകളെ ഭേദിച്ച് കൊണ്ട് തമിഴ്‌നാട്ടിലേക്ക് പോകുന്ന റയിൽ പാത സഞ്ചാരികൾക്ക് ദൃശ്യമനോഹരമായ ഒരു യാത്രയാണ് നൽകുന്നത്. പുനലൂരിനും ആര്യങ്കാവിനുമിടയിൽ മലതുരന്ന് ചെറുതും വലുതുമായ 5 തുരങ്കങ്ങൾ, ഒട്ടേറെ പാലങ്ങൾ, കഴുതുരുട്ടിയിൽ കൊല്ലം - തിരുമംഗലം ദേശീയപാതയ്ക്ക് (ദേശീയ പാത 208) സമാന്തരമായി കോട്ടവാതിലുകളുടെ സൗന്ദര്യവുമായി പതിമൂന്ന് കണ്ണറപ്പാലം, വനത്തിന്നിടയിലൂടെയുള്ള യാത്ര എന്നിവ യാത്രക്കാർക്ക് തീർത്തും ഹൃദ്യമായ അനുഭവമാണ്. റയിൽ പാത വന്നതിനാൽ തമിഴ്‌നാടും കേരളവുമായുള്ള വാണിജ്യബന്ധം വൻ‌തോതിൽ മെച്ചപ്പെട്ടു. ഇത് കൊല്ലത്തിന്റെ സമ്പത്ത് വ്യവസ്ഥയെ വൻ‌തോതിൽ സ്വാധീനിച്ചിട്ടുണ്ട്. ആര്യങ്കാവ് തുരങ്കത്തിലൂടെ കടന്ന് വണ്ടി പുറത്തെത്തുന്നത് തമിഴ്നാട്ടിലേക്കാണ്.
ബ്രോഡ്‌ഗേജ്
1997-98ൽ തുടക്കമിട്ടതാണ് കൊല്ലം - ചെങ്കോട്ട ബ്രോഡ്‌ഗേജ് പാതയ്ക്കുള്ള നടപടികൾ. കൊല്ലം - വിരുദനഗർ ബ്രോഡ്‌ഗേജ് വികസനത്തിന്റെ ഭാഗമായാണ് വിപുലീകരിച്ചത്. 151 കോടി രൂപയാണ നിർമ്മാണച്ചിലവ്. ഇതിന്റെ ആദ്യഘട്ടമായി കൊല്ലം പുനലൂർ മീറ്റർ ഗേജ് സേവനം 2006ൽ അവസാനിപ്പിച്ചു പണികൾ ആരംഭിച്ചു. മൂന്ന് കൊല്ലത്തിനു ശേഷം 2010 മേയ് 12ന് കൊല്ലം മുതൽ പുനലൂർ വരെയുള്ള 43.25 കിലോമീറ്റർ പാത ബ്രോഡ്‌ഗേജാക്കിമാറ്റി കമ്മീഷൻ ചെയ്തു.
രണ്ടാം ഘട്ടനിർമ്മാണത്തിന്റെ ഭാഗമായി നിലവിൽ പുനലൂർ - ചെങ്കോട്ട റയിൽ സേവനം വർഷങ്ങളായി നിർത്തിയിരിക്കുകയായിരുന്നു. 23 വലിയ പാലങ്ങൾ, 173 ചെറിയ പാലങ്ങൾ, 5 തുരങ്കങ്ങൾ, 5 മേൽ‌പ്പാലങ്ങൾ, 2 ലവൽക്രോസ്സ്, 8 റയിൽ‌വേസ്റ്റേഷൻ എന്നിവയടങ്ങിയതാണ് രണ്ടാം ഘട്ടനിർമ്മാണ പ്രവർത്തനങ്ങൾ.
2018 ഇൽ പാത പണി പൂർത്തിയായി ഉദ്ഘാടനം ചെയ്തു.
സരതു ഗിഡാഡോ
ഒരു നൈജീരിയൻ ചലച്ചിത്ര നടിയാണ് ദാസോ എന്നറിയപ്പെടുന്ന സരതു ഗിഡാഡോ (ജനനം 17 ജനുവരി 1968). താരപദവിയിലേക്ക് ഉയരാൻ എല്ലാ പ്രതിബന്ധങ്ങളെയും വെല്ലുവിളിച്ച ഉത്സാഹത്തോടെയും വികൃതിയുമായ ഒരു നടി എന്ന നിലയിൽ അവൾ എല്ലായ്പ്പോഴും അവതരിപ്പിക്കുന്ന വേഷത്തിന് പേരുകേട്ടതാണ്. 2000-ൽ സരണിയ മൂവീസ് നിർമ്മിച്ച ലിൻസാമി ദാ വുട്ട എന്ന ചിത്രത്തിലൂടെയാണ് അവർ സിനിമയിൽ അരങ്ങേറ്റം കുറിച്ചത്. നാഗരി, ഗിദൗനിയ, മാഷി, സൻസാനി തുടങ്ങിയ ഹിറ്റുകളും പിന്നാലെ വന്നു.
അവലംബം
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1968-ൽ ജനിച്ചവർ
ബോധ് ജനത
കണ്ണി=//upload.wikimedia.org/wikipedia/commons/thumb/9/98/Gandhala-_mother_%26_child_28-6-04.jpg/180px-Gandhala-_mother_%26_child_28-6-04.jpg|വലത്ത്‌|ലഘുചിത്രം|240x240ബിന്ദു| ഗന്ധോല ആശ്രമത്തിന് സമീപം ബോധ് അമ്മയും കുഞ്ഞും ഇന്ത്യയിലെ ഹിമാചൽ പ്രദേശിലെ ഒരു വംശീയ വിഭാഗമാണ് ഖാസ് ബോഡി എന്നും അറിയപ്പെടുന്ന ബോധ് ജനത. ലാഹൗൾ തെഹ്‌സിൽ, ലഹൗൾ, സ്പിതി ജില്ലകളിൽ പ്രധാനമായും ഭാഗ, ചന്ദ്ര താഴ്‌വരകളിൽ, എന്നാൽ ഒരു പരിധിവരെ പട്ടാണി താഴ്‌വര,  മിയാർ താഴ്‌വര, പാംഗി താഴ്വര, ഹിമാചൽ പ്രദേശ്, പദ്ദർ താഴ്വര എന്നിവയുടെ മുകൾ ഭാഗങ്ങളിലും ജമ്മു കശ്മീരിലും ഇവരെ കാണപ്പെടുന്നു. അവരുടെ മതം പ്രധാനമായും ബുദ്ധമതമാണ്, അനിമിസ്റ്റിക്, ശൈവ ആചാരങ്ങൾ എന്നിവയും ഇവർ അനുഷ്ഠിക്കാറുണ്ട്. ജാതിയുടെ അടിസ്ഥാനത്തിൽ, അവരെ രാജ്പുത്, ഠാക്കൂർ അല്ലെങ്കിൽ ക്ഷേത്രി എന്ന് തിരിച്ചറിയുന്നു, എന്നിരുന്നാലും ജാതി നിയമങ്ങൾ സമതലങ്ങളിലെപ്പോലെ ഇവരുടെയിടയിൽ കർക്കശമല്ല. ചരിത്രപരമായി, ഈ പ്രദേശത്തെ 3-4 പ്രമുഖ കുടുംബങ്ങൾക്ക് പൊതുഭരണത്തിനും വരുമാന ശേഖരണത്തിനും വേണ്ടി ചമ്പ, കുളു അല്ലെങ്കിൽ ലഡാക്ക് രാജാക്കന്മാർ റാണ, വസീർ അല്ലെങ്കിൽ താക്കൂർ എന്നീ സ്ഥാനപ്പേരുകൾ നൽകി. ഷാമനിസ്റ്റിക്, ലാമിസ്റ്റിക് വിശ്വാസങ്ങൾക്കൊപ്പം അവർക്ക് ആയോധന പാരമ്പര്യങ്ങളും ഉണ്ട്. ചില കുടുംബങ്ങൾ/കുലങ്ങൾ മുമ്പ് പ്രധാനപ്പെട്ട ജമീന്ദാർ / ജാഗിർദാർമാരായിരുന്നു. കഴിഞ്ഞ നിരവധി നൂറ്റാണ്ടുകളായി ലഡാക്ക്, കുളു, ചമ്പ എന്നിവിടങ്ങളിലെ ഭരണാധികാരികളുടെ ആധിപത്യത്തിന് കീഴിലാണ് ഈ പ്രദേശം കടന്നുപോകുന്നത് കാരണം കാര്യമായ സാംസ്കാരികവും വംശീയവുമായ സമ്മിശ്രണം ഉണ്ട്. സംസാരിക്കുന്ന ഭാഷ താഴ്‌വരയിൽ നിന്ന് താഴ്‌വരയിലേക്ക് വ്യത്യാസപ്പെട്ടിരിക്കുന്നു, ചില ഭാഷകൾ കുമയൂണിയോട് വളരെ അടുത്താണ്, മറ്റുള്ളവ ചമ്ബ്യാലിയും ദാരിയും കൂടിച്ചേർന്നതാണ്. അവർ പുരോഗമനപരവും സംരംഭകരും സത്യസന്ധരും നൂറ്റാണ്ടുകൾ പഴക്കമുള്ള ഇന്ത്യ-ടിബറ്റ്-നേപ്പാൾ വ്യാപാര വഴികളിൽ ഏർപ്പെട്ടവരുമാണ്. "-ട" പ്രത്യയത്തിന് സമാനമായ "-പാ" (ഉദാ - ബാർപ, കർപ്പ, തോലക്‌പ, ചെർജിപ, ഗെറുംഷിംഗ്‌പ, ഖിങ്‌ഗോപ) (ഉദാ- ഖിംത, സിന്റ, ബ്രക്ത, ബ്രാഗ്‌ത) എന്ന പ്രത്യയത്തിൽ അവസാനിക്കുന്ന വംശനാമങ്ങളുള്ള കുടുംബ ഗ്രൂപ്പുകൾ/കുലങ്ങളായി ക്രമീകരിച്ചിരിക്കുന്നു., മുതലായവ) സിംല പ്രദേശത്തിന്റെ കുടുംബ/കുടുംബ നാമങ്ങളിൽ കാണപ്പെടുന്നു.
ഹിമാചലിലെ കലയും കരകൗശലവും
ഏതൊരു പ്രദേശത്തിന്റെയും കലയും കരകൗശലവും അതിന്റെ പരിസ്ഥിതിയുടെയും ജനങ്ങളുടെയും പാരമ്പര്യത്തിന്റെയും പ്രതിഫലനമാണ്. ഈ പ്രസ്താവന ഹിമാചൽ പ്രദേശിലെ നേഗി, ബോധ് ഗോത്രങ്ങൾക്ക് അനുയോജ്യമാണ്, അവർ "പഹാരി" ആഭരണങ്ങൾ സൃഷ്ടിക്കാൻ പ്രകൃതിദത്തമായ ചുറ്റുപാടുകളിൽ നിന്ന് ഘടകങ്ങൾ കടമെടുത്ത് കാഠിന്യവും ദൃഢതയും ശ്വസിക്കുന്നു.
ചില സമുദായങ്ങൾക്ക് തനതായ പാരമ്പര്യങ്ങളുണ്ടെങ്കിലും ചില ആഭരണങ്ങൾ എല്ലാവർക്കും പൊതുവായതാണ്. കഴുത്തിലെ ആഭരണങ്ങളായ ഹാൻസ്ലി അല്ലെങ്കിൽ ടോക്ക് എന്നറിയപ്പെടുന്ന ചെറിയ പെൻഡന്റുകളും കോയിൻ നെക്ലേസുകൾ എന്നറിയപ്പെടുന്ന ഏറ്റവും പ്രിയപ്പെട്ട നെക്ലേസുകളും ഇതിൽ ഉൾപ്പെടുന്നു.
ഗ്രന്ഥസൂചിക
വർഗ്ഗം:ഹിമാചൽ പ്രദേശിലെ ആദിവാസികൾ വർഗ്ഗം:ഇന്ത്യയിലെ ബുദ്ധമതവിഭാഗങ്ങൾ
വിശുദ്ധ ഹാനിബാൾ
കത്തോലിക്കസഭയിലെ ഒരു വിശുദ്ധനാണ് വിശുദ്ധ ഹാനിബാൾ (Annibale Maria di Francia, അല്ലെങ്കിൽ Hannibal Mary di Francia)‌
ആമുഖം
വരുംതലമുറയുടെ വഴികാട്ടികളാകാനൂള്ള സിദ്ധികൾ  നിറഞ്ഞ് നില്ക്കുന്ന ചില വ്യക്തികളെ എല്ലാക്കാലത്തും നമുക്ക് കണ്ടെത്താനാകും. നഷ്ടങ്ങളുടെയും പാളിച്ചകളുടെയും കഥ പറഞ്ഞ് ജീവിതം തള്ളി നീക്കുന്നവരെ ദൈവാനുഭവത്തിന്റെ തീരങ്ങളിലേക്ക് നയിക്കാൻ കാലാകാലങ്ങളിൽ ദൈവം ഓരോരുത്തരെ കണ്ടെത്തുന്നു. ഇന്നും ഈ കർമ്മം തുടർന്നുകൊണ്ടേയിരിക്കുന്നു. ഹൃദയത്തിൽ ദൈവത്തിന്റെ കയ്യൊപ്പുള്ളവരാണവർ. പത്തൊമ്പതാം നൂറ്റാണ്ടിൽ കത്തോലിക്കാ സഭയിൽ മധ്യാഹ്നസൂര്യനെപ്പോലെ ശോഭിച്ച് പ്രകാശം പരത്തിയ വിശുദ്ധനാണ് ഹാനിബാൾ, ദൈവവിളി പ്രാർഥനയുടെ മധ്യസ്ഥനായി തിരുസഭ അംഗീകരിച്ചിരിക്കുന്ന അദ്ദേഹത്തിന്റെ ജീവിതയാത്രയിലൂടെയുള്ള ഒരു തീർത്ഥാടനമാണ് ഈ ചരിത്രം.
ഇറ്റലിയിലെ രാഷ്ട്രീയ സാമൂഹ്യ പശ്ചാത്തലം
ഇറ്റലിയിലെ സിസിലി എന്ന പട്ടണത്തിലെ ശാന്തവും സുന്ദരവും പ്രകൃതിരമണീയവുമായ മെസ്സീന എന്ന ഗ്രാമത്തിൽ ഫ്രാൻസീസ് അന്ന ദമ്പതിമാർക്ക് കോമളനായ ഒരു ആൺകുട്ടി പിറന്നു. അവർ അവനെ സ്നേഹത്തോടെ ഹാനിബാൾ എന്ന് വിളിച്ചു.
ഈ സമയം ഇറ്റലിയുടെ രാഷ്ട്രീയ സാമൂഹ്യ പശ്ചാത്തലം സംഭവബഹുലമായിരുന്നു. ഇറ്റലിയിലെങ്ങും സമൂലമാറ്റത്തിന്റെ സമയമായിരുന്നു. പല പ്രദേശങ്ങളുടെയും ഏകീകരണ പ്രക്രിയകൾ നടന്നുകൊണ്ടിരിക്കുന്ന സമയം. 1860 മെയ് 15-ാം തിയതി ഗ്യാരിബാൾഡി രാജാവ് ആയിരക്കണക്കിന് ആളുകളുടെ പിന്തുണയോടുകൂടി പലേർമോ പ്രദേശം കീഴടക്കിയതോടുകൂടി സിസിലിക്കും പരിസര പ്രദേശങ്ങൾക്കും മുഴുവൻ സ്വാതന്ത്ര്യം ലഭിച്ചു. ഇതിനുശേഷം ഇറ്റലിയുടെ വിവിധ പ്രദേശങ്ങളുടെ പ്രതിനിധികൾ ചേർന്ന് 1861 മാർച്ച് 17 ന് ആദ്യത്തെ ഇറ്റാലിയൻ പാർലമെന്റിന് രൂപം കൊടുത്തു. ഏകീകരണ പ്രക്രിയകൾ പൂർത്തിയായി കഴിഞ്ഞപ്പോൾ ഇറ്റലിയുടെ തലസ്ഥാനമായി തിരഞ്ഞെടുത്തത് പുണ്യ നഗരിയായ റോമിനെയാണ്. ഏകീകരണ നടപടികൾ കഴിഞ്ഞെങ്കിലും നാടിന്റെ വികസനം എന്നുളളത് ഏറെ വിദൂരത്തായിരിന്നു. രാഷ്ട്രീയ, സാമ്പത്തിക, സാംസ്കാരിക വിദ്യാഭ്യാസ മേഖലകളെല്ലാം നാശത്തിന്റെ വക്കിലായിരുന്നു.
കത്തോലിക്കാസഭയുടെ പശ്ചാത്തലം
ഇറ്റലിയിലെ പ്രദേശങ്ങളുടെ ഏകീകരണം സഭയുടെ ചരിത്രത്തിലും നിർണ്ണായകമായ സ്വാധീനം ചെലുത്തി. പ്രധാനമായും മാർപ്പാപ്പയ്ക്കുണ്ടായിരുന്ന അധികാരങ്ങൾ വെട്ടിച്ചുരുക്കി. മാർപ്പാപ്പയ്ക്ക് രാജ്യത്തിന്റെ പ്രദേശങ്ങളിലുളള അധികാരം ഭരണകൂടം എടുത്തുകളഞ്ഞു. എന്നാൽ മാർപ്പാപ്പ ഇതിനെ എതിർക്കുകയും ഭരണകൂടത്തിന്റെ നിലപാടുകളെ സ്വീകരിക്കേണ്ട എന്ന് വിശ്വാസികളോട് ആഹ്വാനം ചെയ്യുകയും ചെയ്തു. സഭയും ഭരണകൂടവും തമ്മിൽ പല സന്ദർഭങ്ങളിലും വാക്കുതർക്കങ്ങളുണ്ടാകുകയും, സഭയുടെ പ്രാഥമിക ദൗത്യത്തിൽ നിന്നും വ്യതിചലിക്കുകയും ചെയ്തു. ജനങ്ങളുടെ ആദ്ധ്യാത്മിക വളർച്ചയിൽ നിന്നും ഒത്തിരി അകന്നുപോയി. സഭയുടെ പ്രവർത്തനങ്ങൾ പലതും വിശ്വാസവുമായി ബന്ധപ്പെട്ടിരുന്നവയായിരുന്നില്ല. സഭാധികാരികളുടെ നിലപാടുകൾ പലപ്പോഴും വിശ്വാസികൾക്ക് ബുദ്ധിമുട്ട് ഉണ്ടാക്കുന്നവയായിരുന്നു.
സന്യാസസ്ഥാപനങ്ങളും, കോൺവെന്റുകളുമെല്ലാം അടച്ചു പൂട്ടി. ഇതു മൂലം വൈദികരുടെയും, സിസ്റ്റേഴ്സിന്റെയും പരിശീലനം ശരിയായ രീതിയിലല്ല നടന്നത്. വൈദികരുടെയും സിസ്റ്റേഴ്സിന്റേയും ഗണ്യമായ കുറവ് പല മേഖലകളിലും അനുഭവപ്പെട്ടു.
ഇത്തരത്തിലുളള പല പ്രശ്നങ്ങളാലും സഭയും വിശ്വാസവും ആടിയുലഞ്ഞുകൊണ്ടിരുന്ന സമയത്താണ് ദൈവം തന്റെ പ്രത്യേക പദ്ധതികൾ നടപ്പാക്കുന്നതിനായി ഹാനിബാളിനെ തെരഞ്ഞെടുക്കുന്നത്.
കുടുംബ പശ്ചാത്തലം
1842 ജൂൺ 2, അന്ന് മെസ്സീന ഉണർന്നത് ആഘോഷത്തിന്റെ നിറവിലേയ്ക്കായിരുന്നു. അന്നാണ് അവരുടെ എല്ലാമെല്ലാമായ ഫ്രാഞ്ചിയ കുടുംബത്തിന്റെ നെടുംതുണായ സർ ഫ്രാൻസിസിന്റെ വിവാഹ ദിനം. മോണ്ടോറയുടെ പ്രഭുകുമാരിയായ അന്ന ടോസ്കാന മെസ്സീനായുടെ സ്വന്തമാകുന്നു. വിവാഹത്തിനായി സെന്റ് ലോറൻസ് പളളി ത ലേദിവസം തന്നെ ഒരുങ്ങിയിരുന്നു. ഈ വിവാഹത്തിലൂടെ നിറവേറാനിരിക്കുന്ന പ്രത്യേകമായ ദൈവിക പദ്ധതികളെ ഓർത്തിട്ടാവണം പ്രകൃതിയും തന്റെ സന്തോഷമറിയിച്ചു, കോരിച്ചൊരിയുന്ന മഴയിലൂടെ. ആ സമയത്ത് അവിടെ മഴ അസാധാരണമാണ്. വൈകിട്ട് ഏഴ് മണിക്ക് ആ മംഗള കർമ്മം നടന്നു. ഫ്രാൻസീസും അന്നയും വിവാഹിതരായി. തന്റെ സന്തോഷമറിയിച്ചുകൊണ്ട് അപ്പോഴും പ്രകൃതി മണ്ണിനെ നനച്ചുകൊണ്ടിരുന്നു.
തന്റെ ജീവിതത്തിലേക്കുളള അന്നാ ടോസ്കാനയുടെ വരവ് ഫ്രാൻസിസിന്റെ ജീവിതത്തെ ധന്യമാക്കി. ഒരു കുലീന കുടുംബത്തിൽ ജനിച്ച ഭക്തയായ സ്ത്രീ. കൂട്ടിക്കാലം തൊട്ടേ അസാധാരണമായ ഒതുക്കവും മിതത്വവും പ്രകടിപ്പിക്കുകയും ക്രൈസ്തവവിശ്വാസത്തെയും അതു പകർന്നു തരുന്ന മൂല്യങ്ങളെയും മുറുകെപ്പിടിച്ചു വളർന്നുവരികയും ചെയ്ത അവൾ ഉത്തമയായ ഒരു കന്യകയായിരുന്നു.
സന്തോഷനിർഭരമായ ആ വിവാഹജീവിതത്തിൽ നിന്ന് അവർക്ക് നാലു കുട്ടികൾ ജനിച്ചു. മൂന്ന് ആൺകുട്ടികളും ഒരു പെൺകുട്ടിയും, മാതാവിനോടുളള തീക്ഷണമായ ഭക്തിമൂലം നാല് കുട്ടികൾക്കും അവർ അവരുടെ ആദ്യ നാമത്തോടൊപ്പം 'മേരി' എന്ന പേരുകൂടി അവർ കൂട്ടിച്ചേർത്തു. അവരുടെ ദാമ്പത്യവല്ലരിയിൽ ആദ്യം വിരിഞ്ഞത് ജോൺ എന്ന കൊച്ചു മിടുക്കനായിരുന്നു. അസാധാരണമായ ബുദ്ധിവൈഭവവും വിജ്ഞാനദാഹവും കൊണ്ടു ശ്രദ്ധേയനായ ഒരു കുട്ടി. പക്ഷേ കുടുംബാംഗങ്ങളെ മുഴവൻ തീരാദുഖത്തിലാഴ്ത്തികൊണ്ട് 1892 ഓഗസ്റ്റ് 20 ന് ജോൺ ഈ ലോകത്തോട് വിടപറഞ്ഞു തന്റെ പിതാവിന്റെ സന്നിധിയിലേക്കു യാത്രയായി. അവരുടെ രണ്ടാമത്തെ കുട്ടി കാതറീന തന്റെ സവിശേഷമായ ദയയും ആർദ്രതയും ഒപ്പം ക്രിസ്തീയ പുണ്യങ്ങളുടെ അഭ്യസനവുംമൂലം ഉത്തമയായ ഒരു സ്ത്രീയായി അവൾ വളർന്നുവന്നു. മൂന്നാമനായിരുന്നു ദൈവം പ്രത്യേകം തിരഞ്ഞെടുത്ത ആ തങ്കക്കുടം, അവർ അവനെ ഹാനിബാൾ എന്നു വിളിച്ചു. നാലാമത്തെ സന്താനമാണ് ഫ്രാൻസിസ്. അവൻ പിന്നീട് ഒരു വൈദികനായി.
1851 ജൂലൈ അഞ്ചിനാണ് ഹാനിബാൾ ഭൂജാതനായത്. അതിന് ആഴ്ചകൾക്കു മുമ്പ് പേപ്പൽ വൈസ് കൗൺസുലായി സർ ഫ്രാൻസീസിനെ നിയമിച്ചതിന്റെ ആഘോഷങ്ങൾ തീരുന്നതിനു മുൻപ് മറ്റൊരാഘോഷത്തിന്റെ തുടക്കമായി. ആ കുടുംബത്തിനും നാടിനും മാതൃകയായിരുന്ന, ഇറ്റലിയിലെങ്ങും പ്രസിദ്ധനായിരുന്ന ബൊളോഞ്ഞയിലെ പ്രഭുവായിരുന്ന ഹാനിബാൾ ബോൺസിയുടെ ജീവിതമായിരുന്നു "ഹാനിബാൾ' എന്ന പേര് ആ കുട്ടിക്ക് നൽകുമ്പോൾ  അവരുടെ മനസ്സു നിറയെ, ഹാനിബാൾ അടങ്ങുന്ന ഡി ഫാഞ്ചിയ കുടുംബം ഇറ്റലിയിലെ നേപ്പിൾസിന് അടുത്താണ് താമസിച്ചിരുന്നത്. ഈ കുടുംബത്തിലെ മുതിർന്ന ആളായിരുന്ന ലാഡിസലാവോ രാജാവ് നിരവധി ഫ്യൂഡൽ രാജ്യങ്ങളുടെ അധികാരം നല്കിയിരുന്നു. ഡി (ഫ്രാഞ്ചിയ കുടുംബം വളരെ ബൃഹത്തായ ഒരു കുടുംബമായിരുന്നു. ഇത് ശാഖോപശാഖകളായി വിഭജിക്കപ്പെട്ടിരുന്നു. ഡി ഫാഞ്ചിയ കുടുംബപശ്ചാത്തലത്തിൽ നിന്നും ബിഷപ്പും, സൈനീക മേഖലയുമായി ബന്ധപ്പെട്ടുമെല്ലാം ഒത്തിരിയേറെ പ്രമുഖരായ വ്യക്തികളുണ്ടായിരുന്നു.
മാതാപിതാക്കളുടെയും സഹോദരങ്ങളുടെയും കുടുംബാംഗങ്ങളുടെയും പരിലാളനയും വാത്സല്യ ചുംബനങ്ങളുമെല്ലാം ഏറ്റുവാങ്ങിയ ഹാനിബാളിന്റെ മാമ്മോദീസ ജൂലൈ 7-ാം തിയതി വി. ലോറൻസിന്റെ പള്ളിയിൽ വച്ചായിരുന്നു. പിന്നീട് എല്ലാ വർഷവും തന്റെ മാമ്മോദീസ ദിനത്തിൽ ഹാനിബാൾ തന്നെ മാമ്മോദീസ മുക്കിയ പളളി സന്ദർശിക്കുകയും പ്രാർത്ഥിക്കുകയും ചെയ്തിരുന്നു. പരി. അമ്മയുടെ നാമധാരിയായ ഹാനിബാളിന് പരി. അമ്മയോട് പ്രത്യേകമായ ഭക്തിയും വാത്സല്യവുമുണ്ടായിരുന്നു. തന്റെ ഭവനത്തിൽ മാതാപിതാക്കളുടെയും ബന്ധുക്കളുടെയും സ്നേഹ സംരക്ഷണയിൽ വളർന്നു വന്ന ഹാനിബാൾ നന്നേ ചെറുപ്പം തൊട്ടേ ദൈവീക കാര്യങ്ങളിലും താത്പര്യം പ്രകടിപ്പിച്ചിരുന്നു. പെട്ടെന്നാണ് ആ ദാരുണ സംഭവമുണ്ടായത്. തന്നെയും കുടുംബാംഗങ്ങളെയും തീരാദുഃഖത്തിലാഴ്ത്തിക്കൊണ്ട് ഹാനിബാളിന്റെ പിതാവ് ഫ്രാൻസീസ് എന്നന്നേക്കുമായി ഈ ലോകത്തോട് വിടപറഞ്ഞു. അന്നു മുതൽ തന്റെ ആഗ്രഹങ്ങളും അഭിലാഷങ്ങളുമെല്ലാം ഹാനിബാൾ തുറന്നു പറഞ്ഞിരുന്നത് പിതാവായ ദൈവത്തിങ്കലായിരുന്നു. സ്വർഗ്ഗസ്ഥനായ പിതാവിനെ തന്റെ ജീവിതത്തിന്റെ രക്ഷകനും വഴികാട്ടിയുമായി അദ്ദേഹം കണ്ടിരുന്നു.
1854 ൽ ഇറ്റലിയിലെങ്ങും കോളറ പടർന്നു പിടിച്ചു. ഹാനിബാളിന്റെ ആന്റിക്കും കോളറ പിടിപ്പെട്ടു. ഒത്തിരിയേറെ ചികിത്സകൾ നടത്തിയെങ്കിലും ജീവൻ രക്ഷിക്കാനായില്ല. അവിടെ ഒറ്റയായ ഹാനിബാൾ തന്റെ അമ്മയുടെ അടുക്കലേക്ക് തിരികെപ്പോന്നു. കുടുംബ ജീവിതത്തിന്റെ ഭാരിച്ച ഉത്തരവാദിത്വങ്ങൾക്കിടയിലും അന്ന പ്രത്യേകമായി മക്കളുടെ കാര്യത്തിൽ ശ്രദ്ധ ചെലുത്തിയിരുന്നു.
സ്കൂൾ ജീവിത ആരംഭം
ഹാനിബാൾ സ്കൂളിൽ ചേരുന്നത് ഏഴാമത്തെ വയസ്സിലാണ്. മെസ്സീനയിൽ സിസ്റ്റേഴ്ഷ്യൻ വൈദികർ നടത്തിയിരുന്ന ഉയർന്ന നിലവാരമുള്ള സെയിന്റ് നിക്കോളാസ് സ്കൂളിലാണ് ഹാനിബാൾ പഠനം ആരംഭിക്കുന്നത്. ഒരു വിദ്യാർത്ഥിയായിരിക്കെത്തന്നെ പഠനത്തിനിടയിലും ഹാനിബാൾ ഭക്താനുഷ്ഠാനങ്ങളിൽ അതീവ താത്പര്യം കാണിച്ചിരുന്നു. അദ്ദേഹം പഠിച്ചിരുന്ന സ്കൂൾ ഇത്തരത്തിലുളള പ്രവൃത്തികൾക്ക് വളരെയധികം യോജിച്ചതുമായിരുന്നു.
എന്നാൽ ഇതിനിടയിൽ ഇറ്റലിയിലെങ്ങും പൊട്ടിപുറപ്പെട്ട വിപ്ലവ ധ്വനികൾ സ്കൂളിന്റെ സുതാര്യമായ നടത്തിപ്പിനെ കാര്യമായി ബാധിക്കുകയുണ്ടായി. ഇത്തരത്തിലുളള എല്ലാ ബുദ്ധിമുട്ടുകൾക്കിടയിലും ഫാദർ ഫോത്തി എന്ന വൈദികനെ ഹാനിബാളിന് ആത്മീയപിതാവായി ലഭിച്ചു. അദ്ദേഹത്തിന്റെ ഉപദേശങ്ങളും തിരുത്തലുകളുമെല്ലാം ഹാനിബാളിന്റെ ജീവിതത്തെ ഒത്തിരിയേറെ സ്വാധീനിച്ചിരുന്നു. അച്ചനാണ് ഹാനിബാളിനെ ആദ്യകുർബാന സ്വീകരണത്തിനായി ഒരുക്കിയത്. അത്യധികം ഉത്സാഹത്തോടും തീക്ഷ്ണതയോടും കൂടിയാണ് ഹാനിബാൾ ആദ്യമായി ഈശോയെ ഹൃദയത്തിൽ സ്വീകരിച്ചത്. ഹാനിബാളിന് എല്ലാ ദിവസവും വി. കുർബാനയിൽ പങ്കെടുക്കണമെന്ന് ആഗ്രഹമുണ്ടായിരുന്നെങ്കിലും സ്കൂളിലെ നിയമങ്ങളും സമയക്രമീകരണങ്ങളുമൊന്നും ഇതിന് അനുവദിച്ചിരുന്നില്ല.
ചെറുപ്പത്തിൽ ഹാനിബാളിന് ലഭിച്ചിരുന്ന ദൈവീക വിശ്വാസത്തെ കത്തിജ്വലിപ്പിക്കാൻ അദ്ദേഹം പരിശ്രമിച്ചിരുന്നു. ദൈവവുമായി അഗാധസ്നേഹത്തിലും ഐക്യത്തിലും എത്തിച്ചേരാൻ ഹാനിബാളിന് സാധിച്ചിരുന്നു. ഒരു സായാഹ്നത്തിൽ ഹാനിബാളും കൂട്ടുകാരും ഹോസ്റ്റലിലെ ഊട്ടുമുറിയിൽ ഭക്ഷണം കഴിച്ചു കൊണ്ടിരുന്നപ്പോൾ ഒരു യാചകൻ ഭിക്ഷയാചിച്ചുകൊണ്ട് അവിടെ വന്നു. പരിചാരകൻ ഭക്ഷണം എടുക്കുന്നതിനായി ഉളളിലേക്കു പോയി. ഈ സമയം അവിടെയുണ്ടായിരുന്ന കുട്ടികൾ അദ്ദേഹത്തെ കളിയാക്കാനും ഭക്ഷണ അവശിഷ്ങ്ങൾക്കൊണ്ട് എറിയാനും തുടങ്ങി. ഈ രംഗം ഹാനിബാളിനെ ഒത്തിരിയേറെ വേദനിപ്പിച്ചു. ഹാനിബാൾ ഓടിച്ചെന്ന് ആ യാചകനെ ആശ്വസിപ്പിക്കുകയും മറ്റുളളവരുടെ പേരിൽ ക്ഷമ ചോദിച്ചുകൊണ്ട് മേശപ്പുറത്തിരുന്ന ഭക്ഷണവും പഴങ്ങളുമെല്ലാം അദ്ദേഹത്തിനെടുത്ത് കൊടുക്കുകയും ചെയ്തു. യാചകൻ അത്യധികം സന്തോഷത്തോടെ അവ സ്വീകരിച്ച് ആനന്ദാശ്രുക്കൾ കൊണ്ട് ഹാനിബാളിനെ ആശ്ലേഷിച്ചു. പാവപ്പെട്ടവരോടുളള ഹാനിബാളിന്റെ സ്നേഹ വായ്പ് കാണിക്കുന്നതിനുളള ഒരു മകുടോദാഹരണമായി മാറി ഈ സംഭവം.
ശാന്തസുന്ദരവും സന്തോഷപ്രദവുമായ ജീവിതം നയിച്ചിരുന്ന ഹാനിബാളിന്റെ ജീവിതത്തിലേക്ക് പെട്ടെന്നാണ് അശാന്തിയുടെ കൊടുങ്കാറ്റ് ആഞ്ഞടിച്ചത്. 1860ൽ ഭരണാധികാരിയായിരുന്ന ഗാരിബാൾഡിയുടെ നേത്യത്വത്തിൽ ഒരു വിപ്ലവം പൊട്ടിപ്പുറപ്പെട്ടു. ഇതിന്റെ അലയൊലികൾ ഹാനിബാളിനേയും, മെസ്സീനയെയും അവൻ പഠിച്ചിരുന്ന സ്കൂളിനെയും കാര്യമായി ബാധിച്ചു. ഇതുമൂലം മാതാപിതാക്ക ളെല്ലാം തങ്ങളുടെ കുട്ടികളെ സ്വന്തം വീടുകളിലേക്ക്  കൂട്ടിക്കൊണ്ടു പോകാൻ തുടങ്ങി. എന്നാൽ ഹാനിബാളിനെ കൂട്ടാൻ ആരും വന്നിരുന്നില്ല. തന്റെ പട്ടണത്തിലും സമൂഹത്തിലും നടക്കുന്ന സംഭവ വികാസങ്ങളൊന്നുംതന്നെ ഹാനിബാൾ അറിയുന്നുമുണ്ടായിരുന്നില്ല. തന്നെ കൂട്ടാൻ വീട്ടിൽ നിന്നും ആളുവരുന്നതുവരെ ഹാനിബാൾ പ്രാർത്ഥനയിലും കളിയിലും ഏർപ്പെട്ടു. ഏറെ നാളുകൾക്കുശേഷം ഹാനിബാളിനെ വീട്ടിലേക്കു കൂട്ടികൊണ്ടു പോകാൻ ഹാനിബാളിന്റെ അങ്കിൾ വന്നു. താൻ ആയിരുന്ന ഭവനത്തിലെ അധികാരികളുടെ അനുഗ്രഹത്തോടെ ഹാനിബാൾ തന്റെ അമ്മ താമസിച്ചിരുന്ന വീട്ടിൽ എത്തി. ഉടൻതന്നെ ഹാനിബാളിനും കുടുംബത്തിനും നേപ്പിൾസിലേക്കു പോകേണ്ടി വന്നു.
ആത്മികവും ബൗദ്ധികവുമായ തലത്തിലെല്ലാം വളർന്നു വന്ന ഹാനിബാൾ ചെറുപ്പം തൊട്ടേ പുണ്യപ്രവ്യത്തികൾ ചെയ്യുന്നതിൽ അതീവ താത്പര്യം കാണിച്ചിരുന്നു. ലൗകികമായ സുഖഭോഗങ്ങളിലേക്ക് ഒരിക്കൽ പോലും അദ്ദേഹത്തിന്റെ ശ്രദ്ധ തിരിഞ്ഞിരുന്നില്ല. ഹാനിബാളിന്റെ കുടുംബാംഗങ്ങൾ ഹാനിബാളിന്റെ പഠനകാര്യങ്ങളിൽ ശ്രദ്ധിച്ചിരുന്നു. അദ്ദേഹത്തിന്റെ അങ്കിളായ ജോസഫ് രാഷ്ട്രീയ മേഖലയിൽ ഉന്നതസ്ഥാനീയനായിരുന്നു. ഒരിക്കൽ അദ്ദേഹം തടങ്കലിലടയ്ക്കപ്പെട്ടപ്പോൾ ഹാനിബാളിന്റെ പിതാവ് ഫ്രാൻസിസാണ് വേണ്ട സഹായസഹകരണങ്ങൾ ചെയ്തുകൊടുത്തത്. ഇതിനു പ്രതിഫലമെന്നാണം ജോസഫ് അങ്കിൾ തന്റെ സ്വാധീനം ഉപയോഗിച്ചുകൊണ്ട് ഹാനിബാളിന് നല്ല ഒരു സൈനിക സ്കൂളിൽ പ്രവേശനം നേടിക്കൊടുത്തു. സിസ്റ്റേർഷ്യൻ വൈദികരുടെ സ്കൂളിൽ നിന്നും പട്ടാളച്ചിട്ടയിലേക്കുള്ള മാറ്റം ഹാനിബാളിന് ഒത്തിരി ബുദ്ധിമുട്ടും വേദനയും സമ്മാനിച്ചു.
സാവധാനം സമരത്തിന്റെ അലയൊലികൾ കെട്ടടങ്ങുകയും ഹാനിബാളും അമ്മയും ജനനസ്ഥലമായ മെസ്സീനയിലേക്ക് തിരിച്ചു വരികയും സെൻറ് നിക്കോളാസ് സ്കൂളിൽ പഠനം പുനരാരംഭിക്കുകയും ചെയ്തു. ഹാനിബാളിൽ വിളങ്ങിശാഭിച്ചിരുന്ന എളിമയും സഹിഷ്ണുതയുമെല്ലാം   അദ്ദേഹത്തിന്റെ സഹപാഠികളെയും അധികാരികളെയും ഒത്തിരി ആകർഷിച്ചിരുന്നു. തന്റെ വിദ്യാഭ്യാസ കാലഘട്ടത്തിൽ ഹാനിബാൾ നിരവധി കഴിവുകളിൽ പ്രാവീണ്യം നേടിയിരുന്നു. സാഹിത്യം, ചരിത്രം, ഭൂമിശാസ്ത്രം, തത്വശാസ്ത്രം എന്നീ മേഖലകളിലും, ഫ്രഞ്ച് ഭാഷയിലുമെല്ലാം ഹാനിബാൾ പ്രാവീണ്യം തെളിയിച്ചിരുന്നു. നല്ല പ്രസംഗകനായി അദ്ദേഹം അറിയപ്പെട്ടിരുന്നു. താൻ ആർജ്ജിച്ചെടുത്ത കഴിവുകളെല്ലാം ഹാനിബാൾ മറ്റുളളവരുടെ വളർച്ചയ്ക്കായി ഉപയോഗപ്പെടുത്തിയിരുന്നു. കേവലം പന്ത്രണ്ടു വയസ്സുളളപ്പോൾ ഹാനിബാൾ കവിത രചനാരംഗത്തേക്കു കടന്നുവരുകയും പൂമ്പാറ്റയെക്കുറിച്ച് മനോഹരമായ ഒരു കവിത എഴുതുകയുമുണ്ടായി. ഈ മേഖലയിൽ ഹാനിബാൾ പ്രശസ്ത കവിയായിരുന്ന ബിസാസയുടെ കീഴിൽ പരിശീലനം സിദ്ധിക്കുകയും നിരവധി കവിതകൾ എഴുതുകയും ചെയ്തു. ഇവയ്ക്കെല്ലാം ഒത്തിരി ആസ്വാദകരെ സൃഷ്ടിക്കാൻ കഴിഞ്ഞിരുന്നു. ഹാനിബാളിന്റെ കവിതകൾ ഏകദേശം ഏഴ് ലക്ഷം കോപ്പികളുടെ പ്രചാരമുണ്ടായിരുന്ന 'കാത്തലിക്ക് വേഡ്' എന്ന മാസികയിൽ അച്ചടിച്ച് വരുകയുണ്ടായി. ഇങ്ങനെ പല മേഖലകളിലും ഹാനിബാൾ പ്രശസ്തി ആർജിച്ചുകൊണ്ടിരുന്നു.
ദൈവിക പ്രചോദനങ്ങൾ
വിവിധങ്ങളായ കഴിവുകളാൽ സമ്പന്നനും സമൂഹത്തിലെ ഉന്നതസ്ഥാനീയനുമായിരുന്ന യുവാവായ ഹാനിബാൾ ഡി ഫ്രാഞ്ചിയ, കുടുംബത്തിന്റെയും ഒപ്പം എല്ലാവരുടെയും അഭിമാനഭാജനമായിരുന്നു. ഒരു കുലീന കുടുംബാംഗമായ ഹാനിബാൾ തന്നെപ്പറ്റി തന്റെ മാതാവിനും ഒപ്പം സമൂഹത്തിനും ഉണ്ടായിരുന്ന പ്രതീക്ഷകളെ അഭംഗുരം സംരക്ഷിക്കുകയും തന്റെ കഴിവുകളിൽ പ്രശോഭിച്ച് കുടുംബത്തിന്റെ കുലീനതയും അന്തസ്സും എന്നും കാത്തുസൂക്ഷിക്കുകയും ചെയ്തു. വിജ്ഞാന, കലാസാഹിത്യ രംഗങ്ങളിലെന്നപോലെ വിനോദരംഗത്തും മറ്റു മേഖലകളിലും അദ്ദേഹം തന്റേതായ വ്യക്തിമുദ്ര പതിപ്പിച്ചു. ധർമ്മബോധമുളള ഒരു പൗരനെന്ന നിലയിൽ തന്റെ കഴിവുകളെ സമൂഹനന്മയ്ക്കായി ലഭ്യമാക്കാൻ അദ്ദേഹം അതീവ ശ്രദ്ധാലുവായിരുന്നു. വിശ്വാസ - സത്യങ്ങൾക്കുവേണ്ടി നിലകൊണ്ടിരുന്ന "ല പരോള കത്തോലിക്ക' (The Catholic Word) എന്ന പ്രസിദ്ധീകരണത്തിനായി അദ്ദേഹം തന്റെ വിലപ്പെട്ട സംഭാവനകൾ നല്കി. വളരെ ചെറുപ്രായത്തിൽ തന്നെ പ്രശസ്തിയും പെരുമയും വാനോളമുയർന്നപ്പോഴും ഹാനിബാൾ തന്റെ ജീവിതം അവയ്ക്കായി മാറ്റിയില്ല. പിന്നെയോ, ചെറുപ്പം മുതൽ മാതാപിതാക്കളിൽ നിന്നും ലഭിച്ച ദൈവഭക്തിയും ജീവിതവിശുദ്ധിയും കറപുരളാതെ സൂക്ഷിച്ചുകൊണ്ട് ദൈവികതയ്ക്ക് ജീവിതത്തിൽ പ്രഥമസ്ഥാനം നൽകി. ഹാനിബാളിന്റെ വ്യക്തിത്വത്തിൽ നിഴലിച്ചിരുന്ന ദൈവഭക്തിയും വിശ്വാസജീവിതവുമാണ് മറ്റു യുവാക്കളിൽ നിന്നും അദ്ദേഹത്തെ വ്യത്യസ്തനാക്കിയത്. ദിവ്യകാരുണ്യ ആരാധനയിൽ അദ്ദേഹം സ്ഥിരമായി സംബന്ധിച്ചിരു ന്നു. കാരണം, ദിവ്യകാരുണ്യമായിരുന്നു അദ്ദേഹത്തിന്റെ ഊർജ സ്രോതസ്സ്.
ചെറുപ്പം മുതൽ തന്നെ ആഴമായ ദൈവഭക്തിയുടേയും സദ്ഗുണ സമ്പന്നമായ ജീവിതത്തിന്റെയും ഉടമയായിരുന്നെങ്കിലും തന്റെ ദൈവവിളിയെപ്പറ്റിയോ വൈദികജീവിതത്തിന്റെ ആവശ്യകതയെപ്പറ്റിയോ ചിന്തിച്ചിരുന്നില്ല. സ്തുത്യർഹമായ നീതിബോധമുളള ഒരു പൗരൻ എന്നതിലുമപ്പുറം ആത്മീയതയുടെ പാരമ്യം ലക്ഷ്യമാക്കി പ്രയാണം ചെയ്യുന്ന ഒരാചാര്യനായി തന്നെത്തന്നെ സങ്കൽപ്പിക്കാൻ അദ്ദേഹം ശ്രമിച്ചിരുന്നില്ല എന്നതാണ് വാസ്തവം. എന്നാൽ, സമൂ ഹത്തിൽ നിലനിന്നിരുന്ന അനീതിക്കും അസന്തുലിതാവസ്ഥക്കുമെതിരെ പ്രവർത്തിക്കേണ്ടതിന്റെ ആവശ്യകതയെപ്പറ്റിയും സമൂഹത്തിൽ പാർശ്വവൽക്കരിക്കപ്പെടുന്നവരുടെ ശബ്ദമായി മാറേണ്ട തന്റെ ദൗത്യബോധത്തെപ്പറ്റിയും അദ്ദേഹം അതീവ ബോധവാനായിരുന്നു. തന്റെ കവിഭാവനയ്ക്ക് തൂലികയിലൂടെ ജീവൻ നല്കികൊണ്ട് അദ്ദേഹം സമൂഹത്തിന്റെ കണ്ണുതുറപ്പിക്കുകയും സമൂഹത്തിലെ അരക്ഷിതാവസ്ഥക്കെതിരെ ശക്തമായി പ്രതികരിക്കുകയും ചെയ്തു.
“മനുഷ്യന് അസാധ്യമായത് ദൈവത്തിന് സാധ്യമാണ് ' എന്ന സത്യമാണ് ഹാനിബാൾ തന്റെ ജീവിതത്തിൽ അടിവരയിട്ട സിദ്ധാന്തം. മനുഷ്യചാതുരിയെക്കാളുപരി ദൈവപരിപാലനയിൽ ആശ്രയിച്ച അദ്ദേഹം ദൈവസന്നിധിയിലേയ്ക്കുയരുന്ന എളിയ പ്രാർത്ഥനയ്ക്കാണ് മാനുഷിക പരിശ്രമങ്ങളെക്കാളും വിലകൽപിച്ചിരുന്നത്. സ്ഥിരമായി ദിവ്യകാരുണ്യ ആരാധനയിൽ പങ്കെടുക്കാറുണ്ടായിരുന്ന അദ്ദേഹം ആ നിമിഷങ്ങളിൽ തന്റെ അർത്ഥനകൾ ദിവ്യകാരുണ്യ നാഥന്റെ സന്നിധിയിൽ സമർപ്പിക്കുകയും അവിടുത്തെ ദൈവികസ്വരത്തിന് കാതോർക്കുകയും ചെയ്തിരുന്നു. ദിവ്യകാരുണ്യ ആരാധനാ മധ്യേ ഹാനിബാളിന്റെ ഹ്യദയത്തിൽ ദൈവികപ്രരണകളുടെ സ്ഫുരണങ്ങൾ രൂപംകൊണ്ടു. ദൈവരാജ്യമാണ് തന്റെ ഉദ്യമങ്ങളുടെ അടിസ്ഥാനമെന്നും, ഈ ദൈവരാജ്യസ്ഥാപനത്തിനും ആത്മാക്കളുടെ രക്ഷയ്ക്കുമായി നിരവധി വിശുദ്ധരായ വേലക്കാർ ആവശ്യമാണെന്നും അദ്ദേഹം തിരിച്ചറിഞ്ഞു. അതിനാൽ, വിശുദ്ധരായ വേലക്കാർക്കായി പ്രാർത്ഥിക്കുവാനുളള ഒരു ദൈവിക പ്രചോദനം അദ്ദേഹത്തിന് ലഭിക്കുകയും ചെയ്തു. സഭയുടെ ചരിത്രത്തിൽ വിശുദ്ധിയുടെ ദീപങ്ങളായി വിളങ്ങുന്ന വി. ഫ്രാൻസിസ് അസ്സീസ്സി, വി ഫ്രാൻസിസ് ഡി സാലസ്, വി. ഡൊമിനിക്, വി. ഇഗ്നേഷ്യസ്, വി. അൽഫോൺസ് ലിഗോരി എന്നീ വിശുദ്ധരായ വേലക്കാരെപ്പോലെ സേവനമേഖലകളിൽ വിശുദ്ധിയുടെ പരിമളം പരത്തുന്ന വിശുദ്ധരായ വേലക്കാരെ ഇന്നത്തെ സമൂഹത്തിൽ ദൈവരാജ്യത്തിന്റെ നിർമിതിക്കായി ആവശ്യമാണെന്ന് അദ്ദേഹം മനസ്സിലാക്കി. ഈ ദിവ്യപരണയാൽ പ്രേരിതനായ അദ്ദേഹം വിശുദ്ധരായ വേലക്കാർക്കായി പ്രാർത്ഥിക്കുവാൻ സഹായകമാകുന്ന ഒരു പ്രാർത്ഥനയ്ക്കായി പ്രാർത്ഥനാ പുസ്തകങ്ങളിൽ തിരച്ചിൽ നടത്തിയെങ്കിലും ഒന്നും കണ്ടെത്താനായില്ല. അന്നുവരെ അത്തരത്തിലുള്ള ഒരു പ്രാർത്ഥന സഭയിൽ ഉണ്ടായിരുന്നില്ല എന്ന ആശ്ചര്യപ്പെടുത്തുന്ന യാഥാർത്ഥ്യമാണ് അദ്ദേഹം കണ്ടത്.
ഭാവനയുടെ ലോകത്തിൽ പ്രശോഭിച്ചിരുന്ന അദ്ദേഹം തന്റെ അനുഗ്രഹീത തൂലികയാൽ അക്ഷരങ്ങൾക്കൊണ്ട് പ്രശസ്തി കൈവരിച്ചുകൊണ്ടിരുന്നു. തന്റെ വ്യത്യസ്ത കൃതികളാൽ ജനഹൃദയങ്ങളിൽ അവിസ്മരണീയമായ ഒരു സ്ഥാനം അദ്ദേഹം സ്വന്തമാക്കി. തന്റെ കുടുംബത്തിന്റെ കുലീനതയും അന്തസ്സും ഉയർത്തിക്കാട്ടുന്ന പദവികൾ അലങ്കരിക്കുവാൻ പ്രാപ്തനായ ഒരു വ്യക്തിയായി അദ്ദേഹം വളർന്നു. ഇതിനോടകം തന്നെ ദൈവികപ്രേരണക്കായി അദ്ദേഹത്തിന് ലഭിച്ച വെളിപാടിന്റെ കനലുകൾ ചാരം മൂടിക്കഴിഞ്ഞിരുന്നു.
പതിവു പോലെ നാല്പതുമണി ആരാധനയിൽ സംബന്ധിക്കവെ ആകസ്മികമായി വി. ഗ്രന്ഥത്തിലെ മത്തായി 9:35-38 വചനങ്ങൾ അദ്ദേഹം വായിക്കാനിടയായി, ദൈവനിവേശിതങ്ങളായ ഈ വചനങ്ങൾ അദ്ദേഹത്തിൽ ചലനമുണ്ടാക്കി. “വിളവധികം, വേലക്കാരോ ചുരുക്കം. അതിനാൽ തന്റെ വിളഭൂമിയിലേക്ക് വേലക്കാരെ അയക്കുവാൻ വിളവിന്റെ നാഥനോട് നിങ്ങൾ പ്രാർത്ഥിക്കു വിൻ'. അദ്ദേഹത്തിന്റെ ഹൃദയത്തിൽ ചാരംമൂടിക്കിടന്നിരുന്ന ദിവ്യപ്രരണകളെ ഒന്നുകൂടി ഉജ്വലിപ്പിക്കുന്നതായിരുന്നു ആ വചനങ്ങൾ, നൂതനമായ ദൈവികസന്ദേശങ്ങൾ സ്വായത്തമാക്കാൻ അദ്ദേഹത്തിനിടയായി. "വിശുദ്ധരായ വേലക്കാർക്കായി പ്രാർത്ഥിക്കുവിൻ' എന്ന യേശുവിന്റെ കരുണാർദ്രഹൃദയത്തിന്റെ ആഹ്വാനം അദ്ദേഹത്തിന്റെ ഹൃദയത്തെയും ജ്വലിപ്പിച്ചു. ഈ ദൈവികാഹ്വാനമാണ് ആധുനിക ലോകത്തിൽ ദൈവരാജ്യ സ്ഥാപനത്തിന് ശാശ്വത മാർഗ്ഗം എന്ന് അദ്ദേഹം മനസ്സിലാക്കി.
ദൈവവിളി
ഹാനിബാളിന്റെ മനസ്സിനെ പല പല ചിന്തകൾ അലട്ടാൻ തുടങ്ങി. സഭയിലെ വിവിധ പ്രശ്നങ്ങൾ, പ്രതിസന്ധികൾ, മതവിശ്വാസത്തിൽ നിന്നുളള ആളുകളുടെ പിന്മാറ്റം, ചോര ചിന്തുന്ന വിപ്ലവങ്ങൾ, തുടങ്ങി അനേകം കാര്യങ്ങൾ അദ്ദേഹത്തിന്റെ മനസ്സിനെ മഥിച്ചു. എന്താലോചിച്ചാലും മനസ്സിലേക്ക് കടന്നു വരുന്നത് ഒരേയൊരു കാര്യം ദൈവവിളി കൾക്കുവേണ്ടി പ്രാർത്ഥിക്കുക. ആരോ മനസ്സിൽനിന്നു മന്തിക്കുന്നതുപോലെ. അസ്വാഭാവിക മായ എന്തൊ ക്കെയോ തന്റെ ഉള്ളിൽ നടക്കുന്നതുപോലെ.